text:
Mu
mateka y'u Rwanda, mu buhanuzi bwose bwahanuwe ku Rwanda, harimo na Bikira
Mariya wasuye i Kibeho, kimwe n'abandi batandukanye barimo Runukamishyo,
Nyirabiyoro, Meshaki, Serija Nsabagasani, Domitila, Intwarane za Yezu, Mageshi
Leon,... MAGAYANE afite umwihariko abarusha ukanaba impamvu yo kumutandukanya nabo.
Muri
byinshi bavuze, ni we wenyine wavuze ko hagati ya Pasteur BIZIMUNGU na Paul KAGAME
umwe muri bo azaba ari we wa nyuma na nyuma mu bwoko bwe uzaba ategetse u Rwanda
kugera ingoma ibihumbi. Hano igihita cyumvikana mu isesengura ni ubwoko. Impamvu
humvikanamo ubwoko koko kandi na Magayane akaba yarabihanuye ni uko atavuze
undi uzaza yitwa bihwahwa cyangwa rwabujindiri.
Muri iki gika
cy'ubuhanuzi bwa Magayane imvugo ye irasobanutse neza
Bihwahwa
ni Pasteur BIZIMUNGU. Bihwahwa bisobanura umuntu uhubuka cyane mu byo avuga no
mu byo akora. Uyu BIZIMUNGU ni UMUHUTU ukomoka mu rukiga mu Bushiru mu karere
kamwe na HABYARIMANA. Ku rundi ruhande, uwo Magayane yise rwabujindiri rurya
ntiruhage ni Paul KAGAME utegeka u Rwanda muri iki gihe akaba ari nawe wasimbuye
Bizimungu.
Paul
KAGAME wiswe rwabujindiri ni uko MAGAYANE yamubonaga nk'umuntu usuzugura abandi
cyane kandi akarangwa no kutanyurwa na busa kabone n'iyo yatunga ibya Mirenge
ku Ntenyo. Paul KAGAME ni UMUTUTSI ukomoka mu Nduga mu Majyepfo muri Ruhango mu
Murenge wa Ruhango uhana imbibi na Byimana ahitwa i Bunyogombe.
Ni ukuvuga
ko MAGAYANE yashatse kuvuga ko Kagame namara kuva ku butegetsi(kuko ariwe
wategetse nyuma ya Pasteur Bizimungu) hagati y'umuhutu n'umututsi umwe muri bombi
atazapfa yongeye gutegeka u Rwanda. None se umututsi niwe utazongera gutegeka u
Rwanda bibaho? Umuhutu se niwe utazongera gutegeka u Rwanda bibaho? Dukomeze isesengura
mu gusoza turagera ku gisubizo.
Ese koko Pasteur
BIZIMUNGU ni igihubutsi? Ese koko Paul KAGAME ni mutanyurwa n'ibyo atunze?
Gusesengura
ingingo nk'iyi ni ngombwa kugenda buhoro buhoro umurongo ku wundi. Ni ngombwa
kandi kwerekana ibimenyetso byakwemeza abasomyi ko ibyo mvuga atari ibipapirano
cyangwa ibihimbano. Koko Pasteur BIZIMUNGU mu gukora no mu kuvuga arahubuka
ndetse cyane. Urugero:
Ubwo bajyaga i Kibeho FPR ikimara gufata ubutegetsi, mu ijambo yahavugiye yavuze
ko RIP Nyiricyubahiro Musenyeri Augustin MISAGO akwiye kuzajya kuba musenyeri
ahandi hatari mu Rwanda.
Iyi
mvugo ntabwo ari iy'umunyapolitiki kandi ukwiye kuba azi amahame ya Kiliziya
Gatulika n'imbaraga zayo kuri iyi si. Abantu rero bahise babona ko ahubuka
bikabije. Paul KAGAME se koko ni mutanyurwa? Ese koko arangwa no gusuzugura abandi?
Ingero zibyemeza ni uruhuri rwazo. Duhereye ku gusuzugura nibyo, mu ngero
ibihumbi n'ibihumbagiza ndatangamo rumwe:«Kikwete nzamutegera ahantu hizewe mukindure!»
Ibi
Kagame kuba yarabivuze, harimo no guhubuka gukabije kugeza aho umukuru
w'igihugu atangaza izuba riva ko azica umukuru w'ikindi gihugu ariko hanarimo
agasuzuguro gakabije. Ku birebana no kuba atanyurwa nabyo ndumva nta munyarwanda
uzi neza iby'igihugu cyacu watinyuka kubihakana. Ingero nazo ni isoko n'amaduka
ariko naho ndafata urugero rumwe nk'uko nabikoze hejuru: Kuba Kagame yarafashe
icyemezo cyo kwirukana abaturage aho bategeraga imodoka mu mujyi haruguru y'inzu
ya Rubangura, akahubaka inzu ye na KABAREBE isumba zose mu Rwanda ni ikimenyetso
cyo kutanyurwa no kwigwizaho imitungo kuko mbere yo kubaka iyo nzu yari
yaraguze amadege, INYANGE INDUSTRIES, CRYSTAL VENTURE, HORIZON CONSTRUCTION,
KBS,...
Ko bizwi ko icyaha
ari gatozi ku wagikoze, ni kuki UMUHUTU cyangwa UMUTUTSI umwe muri bombi atazongera
gutegeka u Rwanda???
Mu
mategeko ahana ibyaha mu Rwanda kimwe no mu bindi bihugu bivugwa ko icyaha ari
GATOZI. Iri jambo gatozi ryumvikana neza iyo habayeho nyine gukora icyaha. Ni
ukuvuga ko hahanwa uwakoze icyaha ku giti cye. Dufate urugero: Niba ku gasozi
ka Muhima i Kigali hatuye UMUTUTSI witwa Karibuhungu Matayo wibye ihene(ariko
n'UMUHUTU ashobora kuyiba) noneho uyu mujura agafatwa bazamujyana mu rukiko.
Umucamanza
uzamucira urubanza icyaha nikimuhama, ntabwo azahanwa kuko ari UMUTUTSI cyangwa
UMUHUTU ahubwo azahanirwa gusa ko yibye ihene. Ni ukuvuga ko n'UMUTWA yibye ihene
agafatwa agahamwa n'icyaha, yahanirwa ko yibye hirengagijwe ko ari umutwa kuko
ubutwa, ubututsi kimwe n'ubuhutu bidashobora gukora icyaha.
Ese hari umuntu
ushobora gukoresha ikosa rikomeye ubwoko bwose uko bwakabaye ku buryo buhinduka
ruvumwa muri sosiyeti y'abantu???
Mu
isesengura ndacyakomeza kugoragoza kugira ngo ndebe ko naza gushyira nkagera ku
gisubizo gikwiye. Ikibazo kikitugoye mu Rwanda ni ukumenya by'ukuri umuntu warashe
indege Habyarimana yari arimo. Ibyo KAYUMBA, RUDASINGWA, RUZIBIZA n'abandi bahurizaho
ko uwamuhanuye ari Paul KAGAME bikeneye umucamanza ubifitiye ububasha kugira
ngo byemerwe bityo. N'ubwo ibyo aba batangabuhamya bavuga ntabihinyura.
Niba
koko Paul KAGAME ariwe wahanuye indege, niba koko ibyo abahanga bavuga ko iyo
indege idahanurwa ABATUTSI batari kwicwa koko aribyo, ni ukuvuga ko n'abasenyeri
batari kwicwa, Kibeho ntibari kurimburwa ni ukuvuga ko impunzi zagiye ZAIRE zitari
kujyayo, FARG ntiyari kubaho. Ni no kuvuga ko GACACA itari kubaho, yemwe ni no
kuvuga ko abishe ABATUTSI muri Mata-Nyakanga 1994 batari kugibwaho n'uwo muvumo.
Aho
ndimo nganisha murahumva bavandimwe banyarwanda, yemwe na M23 ntiyari kubaho
iyo Habyarimana aticwa. Ni ukuvuga ko ibi byose biri ku gahanga k'uwahanuye indege
y'umukuru igihugu wari waritorewe n'abaturage 100%. Ubwo se twavuga ko niba ari
Kagame wahanuye indege, Kagame yakoresheje ABAHUTU ikosa bica ABATUTSI???
Abishe ABATUTSI muri 1994 se bo bumvaga ibyo bakoraga aribyo? Ntabwo byari
bikwiye kuko UMUTIMANAMA wacu utwumvisha neza ko kwica ikiremwamuntu atari byo.
Perezida Paul
KAGAME n’agatsiko gato cyane gategeka FPR bagushije ABATUTSI mu ikosa rikomeye cyane
batazapfa kwikuramo FPR nimara guhirima
Kuba
Data ari UMUHUTU, kuba Mama ari UMUTUTSIKAZI, kuba mfite impamyabumenyi ihanitse
ya Kaminuza natsindiye, kuba mfite uburambe bw'imyaka 11 nmu itangazamakuru
kandi iby'u Rwanda nkaba mbizi neza kuko nabibayemo, ntabwo byankundira
kubeshya abanyarwanda basoma SHIKAMA niyo mpamvu niyemeje gukoresha ubwenge
bwanjye mvugisha ukuri ngo ndebe ko nakiza imitima y'abavandimwe b'abanyarwanda
nkunda bose ntarobanuye.
Mu
byumweru 2 bishize, hari umusirikari ukomeye cyane mu ngabo z'u Rwanda i Kigali
wanyandikiye interuro 2 ku rukuta rwanjye rwa FACEBOOK amagambo akomeye. Uwo
musirikari ntari buvuge izina rye kubera umutekano we n'uw'umuryango we, ni umututsi
kuri se na nyina kandi arabyemera.
Muri
izo nteruro ebyiri yanyandikiye, iya mbere yari iyo kunshima kuko ngo abona mu
nyandiko zanjye nunga abanyarwanda ku rwego ruhanitse. Mu nteruro ya kabiri, yanyandikiye
ko yicuza buri munsi
impamvu yagiye muri ZAIRE kurwanayo kuko nyuma yaje gusanga mu by'ukuri nta
mpamvu barwaniraga. Binavuze ko nta mpamvu yari ihari yo kurimbura ABAHUTU bahungiyeyo.
Muri
iki gihe, Paul Kagame na FPR bamaze kumvisha ABATUTSI ko ABAHUTU ari IBIKOKO/IBISIMBA
ko bitagomba gusunutsa amazuru ku byiza by'iguhugu. Ibi kandi kugira ngo Kagame
abigereho, yifashisha ABAHUTU B'IBIGWARI nka RUCAGU, BAMPORIKI,
Dr. IYAMUREMYE Augustin bagashyira mu kato abavandimwe bacu.
Ese ibyo MAGAYANE
avuga muri iyi nteruro mu by'ukuri birashoboka? Ese UMUHUTU ategetse ABATUTSI
akabaha amahoro, cyangwa UMUTUTSI ategetse ABAHUTU akabaha amahoro ikibazo kiri
he?
Iteka
iyo ntekereje iby'u Rwanda rumbyara mfatwa n'ikiniga. Abantu banga urunuka Paul
KAGAME(kandi barahari) sintekereza ko bamwangira ko ari UMUTUTSI ahubwo
bamwangira ibyo akora babona bibusanye n’amahame ya demukarasi n’imiyoborere
inogeye bose. Mu bamwanga haramutse harimo umuziza ko ari UMUTUTSI nawe yaba afite ikibazo kandi
akwiye kwikosora.
Ku
rundi ruhande, abantu bakunda Paul KAGAME(nabo barahari) ntabwo ntekereza ko
bamukundira ko ari UMUTUTSI, ari muremure, afite izuru ritoya risongoye, ari
inzobe,... Oya bamukundira gusa ko ingoma ye yabakamiye ikabaha byose n'ibitari
bibakwiye kimwe n'ibyo batigeze baruhira cyangwa ngo bize mu ntekerezo zabo.
Mu
isesengura ryanjye aha niho mbona ko ikibazo u Rwanda rufite atari icy'ubwoko
ahubwo ari icy'ubutegetsi. Niyo mpamvu mbona u Rwanda rw'ubwoko bumwe rutazashoboka
uko byagenda kose. Ntekereza ko MAGAYANE yashakaga kuvuga ko wenda perezida
azaba UMUTUTSI ariko mu zindi nzego ABAHUTU nabo bakabamo cyangwa ko yabonaga
UMUHUTU ari we perezida ariko mu zindi nzego zifata ibyemezo ABATUTSI bakabamo.
Mu
gusoza iyi nyandiko nakozeho isesengura, ndongera gushimangira ko igihugu
cy'ubwoko bumwe iwacu kidashoboka keretse u Rwanda ruciwemo ibihugu 2 ariko
njyewe sinabyemera kuko abavutse ku bahutu n'abatutsi tutabona aho tujya.
Nizeye ko aho bigeze abanyarwanda benshi tutakwemera ko barukatamo kabiri.
Kugira
ngo u Rwanda ruzagire amahoro dukeneye ko nyuma ya FPR twazategekwa n'igipande
cya 3 kidashingiye ku mahame ya MRND cyangwa ku mahame ya FPR. Abo muri MRND
bibwira ko bazongera gufata ubutegetsi nagira ngo mbabwire ko bitazashoboka. FPR
nayo kubera amahano irimo gukorera abenegihugu, umunsi yahirimye izahinduka ruvumwa
kandi izagenda ubutagaruka mu mateka y'u Rwanda.
UDAHEMUKA Eric
shikamaye.blogspot.no
Shikama ku Kuri
na Demukarasi(SKUD)


c: text/html

text:
http://igitsina.topstories24.com
Abaturage bamwe batangaza ko hari amadini abazitira muri gahunda zo kuboneza urubyaro hifashishijwe uburyo bwa kizungu.
Aya madini ngo usanga abigisha ko Imana yasabye abantu kororoka bakuzura isi, ubundi akabangisha imiti ya kizungu ikoreshwa muri iyo gahunda.
Rwemera Straton utuye mu Murenge wa Shyogwe, avuga ko usanga amwe mu matorero ya gikirisito, atajya yemerera abakirisito kwifungisha burundu.
Ati "Nanjye aho nsengera ntibajya bemera ubwo buryo, ibi bikaba bizitira abagabo bagenzi banjye baba bashaka gufasha bagore babo muri gahunda zo kuboneza urubyaro.”
Si abagabo gusa kuko ngo usanga aya matorero atajya yemera ko abagore bafata ibinini, cyangwa se inshinge zibafasha kuboneza urubyaro.
Mukakibibi SpĂ©ciose, ni umwe mu basengera mu itorero rya ADEPR Gitarama. Avuga ko koko adashobora gukoresha bumwe mu buryo bwamufasha kuboneza urubyaro, kuko ngo bihabanye n’ukwemera kwe.
Ati "Ibyo kubyara abo dushoboye kurera turabizi kandi turabyubahiriza, icyo tudakora ni ugukoresha bene ubwo buryo bwa kizungu. Nkanjye sinshobora kwifungisha burundu.”
Si we gusa kuko mugenzi we, Akimana Solange, nawe yavuze ko atajya yemeranya n’abakobwa bakoresha udukingirizo birinda gusama. Ati "Kuri jye kudukoresha ni ukujya mu busambanyi ku mugaragaro.”
Kuri iki kibazo, umwe mu Bapasiteri utarashatse ko izina rye ritangazwa, avuga ko koko hari ibyo batemeranya n’abandi ku bijyanye no kuboneza urubyaro.
Ati "Bimwe muri byo harimo kwifungisha burundu, gukuramo inda ku bushake, udukingirizo ku batarashaka n’ibindi.”
Kuri we ngo asanga ibi bitabangamira gahunda za Leta zijyanye no kuboneza urubyaro, kuko ngo bigisha abakirisito babo ubundi buryo busanzwe bakoresha.
Ati "Tubigisha kuboneza urubyaro bakoresheje ubundi buryo burimo kwirinda ubusambanyi, kwifata, n’ubundi buryo busanzwe.”
Gusa nawe avuga ko atemeranya n’aba Pasiteri bagenda bavuga ko Imana yavuze ngo abantu bazabyare buzuze isi, ati "Ni byo koko yarabivuze, ariko bajye bamenya ko isi yamaze kuzura.”
Aha yanashimangiyeko nta kuntu Imana yakwifuza ko havuka abana batabasha kubona ibibatunga, akaba ari yo mpamvu, ngo kubyara abahwanye n’ubushobozi ari ngombwa kuri buri wese.
N’ubwo iki kibazo gihari, ubuyobozi bw’Akarere ka Muhanga bwo buvuga ko kuboneza urubyaro bigenda bitera imbere.
Ngo kugeza ubu, abagore bari hagati y’imyaka 15 na 45, bagera kuri 50.10% bakoresha uburyo bwa kizungu baboneza urubyaro.
Umuyobozi w’Akarere ka Muhanga, Yvonne Mutakwasuku avuga ko bafite gahunda yo kongera uwo mubare ho 2.5% muri iyi ngengo y’imali ya 2014 - 2015.
Kimwe mu bizatuma ibi bigerwaho, ngo harimo ubukangurambaga ku buryo bwo kuboneza urubyaro, aho bazajya berekwa ibyiza byo kuboneza urubyaro, ndetse abavuga ko bibagiraho ingaruka bamarwe impungenge.
Kurikira http://igitsina.topstories24.com kuri facebook
http://www.facebook.com/Igitsina(Groupe)
http://www.facebook.com/Igitsina(Page)

robotstxt: allowed

filter: keep


text:
Iyi gahunda yatangiye muri 2013 ariko abaturage ntibayitabira neza bituma idatanga umusaruro,
Muri Ngoma abana 987 basapimwe mo ikibazo k’imirire mibi, abagera kuri 808 bari mu ibara ry’umuhondo.
Bamwe mu baturage bafite abana barwaye bwaki mu karere ka Ngoma mu Ntara y’Uburasirazuba hari abemeza ko gahunda y’igikoni cy’umudugudu iri gufasha abana kuva mu kibazo cy’imirire mibi, bakaba n’abavuga ko bagaruye ikizere cy’ubuzima ku bana babo.
Abajyanama b’ubuzima nka bamwe mu bakurikiranira hafi aba bana bafite ikibazo cy’imirire mibi bavuga ko iyi gahunda ari nziza cyane ngo kandi imibare y’abana barwaye bwaki igenda igabanuka.
Kaneza Jean Paul utuye i Rurenge ni umwe mu baturage. Ati “Ubuzima bw’umwana uko bwari buri ntabwo ari ko bukiri, namuzanye afite ibiro bine n’amagarama magana atanu (4,5kg) ubu afite bitanu n’amagarama abiri (5,2kg). Baduha inombe baradufashije cyane.”
Mukandayisenga Denise na we agira ati “Ikizere kirahari ugereranyije n’uko umwana wange yari ameze, ubundi ntacyagendaga rwose natwe twari twarashobewe niba azakira.”
Aba baturage bavuga ko amata leta iyabaha.
Mukandayisenga Verena umujyanama w’Ubuzima ufasha aba babyeyi, avuga ko iyi gahunda iri gufasha ababyeyi mu gihe gito.
Ati “Birimo birafasha cyane kuko hari umwana dufata ari mu ibara ry’umutuku (aba afite ikibazo k’imirire mibi) ariko mu minsi 12 gusa aba yageze mu muhondo (aha aba yagaruye agatege). Iyi gahunda izakomeze kuko biragaragara ko itanga umusaruro.”
Gahunda y’igikoni cy’umudugudu mu karere ka Ngoma yatangiye mu mwaka wa 2013 aho yahise itangirana n’abana bibasiwe n’indwara zikomoka ku mirire mibi 208.
Icyo gihe ngo ntibyahise bitanga umusaruro ako kanya biturutse ku kuba hari abaturage batabyitabiraga uko bikwiye bigatuma abana bakomeza kurwara bwaki.
Nk’uko bigaragazwa n’Akarere ka Ngoma, abana bari munsi y’imyaka itanu baherutse gupimwa mu kwezi kwa Mata 2018 hirya no hino mu mirenge 14 ikagize; bagera ku 42 860, muri bo 987 byahise bigaragara ko bafite ikibazo k’imirire mibi.
Muri aba 987, umubare w’abari mu muhondo ni 808. Abari mu muhondo bakize ni 294, abatari bakira ni 514 kugeza mu cyumweru cya kabiri cya Gicurasi 2018.
Umuryango FPR – Inkotanyi mu karere ka Ngoma iki kibazo uri kugikoraho ubukangurambaga aho amatsinda arimo kuzenguruka imirenge yose areba abana bafite ikibazo cy’imirire mibi hanyuma bakagira inama ababyeyi, hakanarebwa uko bafashwa.
Elia BYUKUSENGE
UMUSEKE.RW/Ngoma


text:
Urubyiruko ntirukwiye gusinda amahoro ngo rutezuke mu kurwanya amacakubiri
Urubyiruko rwibukijwe ko amahirwe rwagize yo kuvuka igihugu cyaraciwemo amacakubiri, rutagomba kuyapfusha ubusa ngo rube rwasubiza igihugu aho cyahoze.
Benshi mu rubyiruko guhera ku myaka 30 kumanura, abenshi nta byinshi bazi kuri Jenoside yakorewe Abatutsi, usibye ibyo babwirwa n’ababyeyi babo.
Kuko bavutse u Rwanda rwarirukanye amacakubiri mu mibereho ya buri munsi ya muntu, bakunze kutirara ngo batwarwe n’amahoro ahari, bibagirwe ko akomoka ku mbaraga zikomeye zo guca amacakubiri yaranze igihugu kuva mu 1959.
Dr. Emmanuel Havugimana, Perezida w’inama y’ubutegetsi ya komisiyo yo kurwanya Jenoside (CNLG), avuga ko amacakubiri yari ashyigikiwe n’ubuyobozi, yatumye Abatutsi babaho batotezwa, bigatuma igihugu gihoramo impagarara n’intambara.
Yagize ati “Inka zarabagwaga, abantu bakicwa, abandi bagahunga, abandi bagaciribwa mu Rwanda, bakava iwabo ku Gikongoro cyangwa ku Kibuye, bagacirirwa i Bugesera abandi i Rukumberi muri Sake, imiryango igatagarana.”
Norbert Mbabazi umwe mu rubyiruko rutuye mu Karere ka Huye warokotse Jenoside yakorewe Abatutsi, mu buhamya atanga avuga ko mu mwaka wa 1990 nyuma y’itangizwa ry’urugamba rwo kubohohora igihugu yari afite imyaka 10.
Avuga ko papa we yafunzwe yitwa icyitso cy’inkotanyi, agatangira kugira ipfunwe ryo guhagurutswa mu ishuri yitwa Umututsi.
Ati “Akenshi babanzaga kutwigisha amateka, hanyuma bagahagurutsa Abahutu n’Abatutsi. Byari bigoye guhaguruka mu batutsi bitwaga abagome n’abagambanyi icyo gihe mu mateka, bakanongera ko ari n’abanzi b’igihugu kuko bari bagiteye.”
Urubyiruko rero rwibutswa ko rwagize amahirwe yo kuvukira mu gihugu gifite ubuyobozi budashyigikiye amacakubiri, ahubwo bushaka ko Abanyarwanda bose babaho nta wutoteza undi amuziza uko yavutse, rugasabwa kutagira uwo rwemerera kurugira igikoresho cy’amacakubiri.
Urubyiruko kuri iyi nama rugirwa rugaragaza ko narwo rurajwe ishinga no guhindura amateka mabi yaranze igihugu, ngo kuko ari nabo bagize uruhare rukomeye mu kugisenya.
Sandra Murebwayire wiga muri kaminuza y’u Rwanda agira ati “Ababiba ingengabitekerezo ya Jenoside babinyuza ku mbuga nkoranyambaga. Umusanzu wanjye ubu ni ukuzifashisha nanjye ngaragaza ibitekerezo byubaka.”
Immaculee Uwimpuhwe we ngo uwo ari we wese, n’ubwo yaba ari umubyeyi we, ntiyamwemerera kumugusha mu macakubiri. Ati “Namubwira ko twunze ubumwe, turi Abanyarwanda twese.”
Mu muhango wo kwibuka urubyiruko rwazize Jenoside yakorewe Abatutsi 1994 wabaye tariki 11 Gicurasi 2018, habayemo umuhango w’igihango cy’urungano.
Muri iki gikorwa bamwe mu rubyiruko ndetse n’abayobozi banditse ubutumwa butanga icyizere baranabusinyira.
Mu butumwa bw’urubyiruko harimo ubuvuga ngo “Ntabwo tuzibagirwa cyangwa ngo duhakane amateka mabi, ariko tuzayashingiraho twubake igihugu cyiza.”
Naho mu bw’abayobozi harimo ubuvuga ngo “Nzarwanya ivangura n’akarengane, n’amacakubiri ari byo soko ya jenoside”.
Dukurikire ukanda kuri Like
Ibitekerezo ( 1 )
Reba muri army nurangiza wibuke akababaro ku mitima y’abahutu ku bijyanye cyane cyane n’ivangura ndengakamere mu kwibuka ababo, mu burezi, mu buvuzi n’ibindi byinshi....yewe irorerere u Rwagasabo rwaragendesheje ibiriho....tubitege iminsi. Nziko mutajya mutangaza inkuru zukuri ariko nibura murazisoma


text:
Aba bacuruzi bemeza ko ikibazo cyabo kimaze imyaka irenga ibiri kidakemurwa, bituma bavuga ko baguye mu gihombo bitewe n’uko miliyoni 80 bari bamaze gukusanya abitse kuri konti ntacyo akora.
Bavuga ko muri Kanama 2014 bandikiye ubuyobozi bw’Akarere ka Rubavu babusaba ko bakishyira hamwe nk’abikorera bakubaka bundi bushya isoko rya Mahoko mu buryo bwa kijyambere. Kuva icyo gihe ngo akarere kabijeje kuzabaha ibyangombwa byo gutangira imirimo, gusa ngo kugeza ubu nta cyo karababwira.
Umwe muri aba witwa Mathias Sebugunzu, avuga ko uyu mushinga watangiye ubwo Sheikh Bahame Hassan yari akiri Umuyobozi w’Akarere ka Rubavu, ariko ngo abamusimbuye barawutindije bavuga ko bazabyigaho ariko ntibikorwe.
Kimwe na bagenzi be, Sebugunzu yifuza ko bahabwa igisubizo n’akarere niba iri soko bazaryubaka cyangwa se amafaranga yabo bagashaka ikindi bayakoresha.
Ati:”Kuba twaratanze miliyoni zigera kuri 80 zikaba ziryamye ahantu zitari kunguka ni igihombo, tuba twaratangiye kubaka binageze kure, twandikiye akarere inshuro nyinshi ariko ntibadusubiza ndetse twagiranye ibiganiro byinshi ariko turacyategereje,hari bamwe gutegereza byarambiye bifuza kuyasubizwa bakajya gushora mu isoko rya kijyambere rya Musanze. Turasaba ko twakurwa mu gihirahiro niba baduha igisubizo bigakorwa vuba cyangwa bakadusubiza ayacu.”
Ubuyobozi bw’akarere ka Rubavu bwemeza ko bwaganiriye n’abikorera bashaka kubaka iri soko, bemeranya ko akarere kagomba kubigiramo uruhare, bityo ngo hategerejwe icyemezo cy’ Inama Njyanama y’akarere ngo ibyemeze. Busaba aba bantu kwihangana kugeza mu mpera z’uyu mwaka.
Murenzi Janvier, Umuyobozi w’Akarere ka Rubavu wungirije ushinzwe ubukungu n’iterambere agira ati:”Nibihangane ikibazo turakizi kandi kigomba kwigwaho na Njyanama kugira ngo twirinde gukora ibintu bitanyuze mu mucyo, kuba byaratinze hari ibyo bagombaga gutunganya, icya mbere batangiye ari koperative itagira ubuzima gatozi, twakoze ingendoshuri tugamije kureba aho byakozwe ndetse bagombaga gukora umushinga babigaragariza ibigo by’imari.”
Iri soko rya Kijyambere byari biteganyijwe ko rizuzura ritwaye arenga miliyari na miliyoni magana abiri y’amafaranga y’u Rwanda (1.200.000.000 frw), harimo uruhare rw’abikorera n’akarere kari gutanga ikibanza (ahari iryo soko) ndetse hakiyambazwa ibigo by’imari bibaha inguzanyo.


text:
Karongi, kimwe n’ utundi turere tugize u Rwanda, ifite umutungo ahanini ushingiye ku butaka, n’ ibidukikije muri rusange. Mu bidukikije harimo amashyamba,inyamaswa,imigezi n’ ibindi.
Akarere ka Karongi kakaba kabyara utugezi twiroha muri Nyabarongo ikaba ihinduka uruzi runini ruzwi na bose ari rwo Nili.
Kuko abaturage benshi ba Karongi bakenera gukoresha amazi y’ utwo tugezi mu mirimo itandukanye,mu buzima bwa buri munsi, kandi imikoreshereze itaboneye y’ayo mazi ishobora kubangamira imigezi nka kimwe mu bidukikije bigirira akamaro ndasimburwa umuryango w’ abantu muri rusange;
Mu rwego rwo gushyira mu bikorwa Itegeko Ngenga No 04/2005 ryo ku wa 04/08/2005 rigena uburyo bwo kurengera, kubungabunga no guteza imbere ibidukikije mu Rwanda; i Karongi hamaze igihe hakorera umishinga witwa LVEMP II ugamije kubungabunga ibidukikije cyanye cyane Icyogogo cya Nyabarongo.
LVEMP II ni impine y’ Icyongereza ivuga Lake Victoria Environment Management Project Phase Two cyangwa Umushinga ubungabunga ibidukikije mu karere k’Ikiyaga cya Vikitoriya/icyiciro cya kabiri, tugenekereje mu Kinyarwanda, ikaba Iterwa inkunga na Banki y’ Isi.
Imigezi ibungabungwa n’ uyu mushinga ikaba ariyo Mashyiga inyura mumirenge ya Gashari, Murundi, Murambi na Rugabano, na Mbirurume inyura mu mirenge ya Twumba, Mutuntu, Ruganda, Gashali na Murambi.
Mu bikorwa byibanzweho harimo
1. Kubungabunga inkengero z’Umugezi wa Mashyiga hakorwa amaterasi yikora no guteraho ibiti bivangwa n’imyaka n’iby’imbuto ku buso bwa hegitari 100 mu mirenge ya Gashali, Murundi na Murambi no gutera imigano n’urubingo kuri metero 10 zikikije umugezi wa Mashyiga ku buso bungana na hegitari 53.
2. Gufata ubutaka bwo mu misozi ihanamiye iyi migezi hirindwa isuri, ibi bikorwa hakorwa amaterasi yikora (imirwanyasuri), haterwaho urubingo, ibiti bivangwa n’imyaka n’iby’imbuto ku buso bwa hegitari 250 mu mirenge ya Mutuntu na Ruganda.
3. Kubungabunga umugezi wa Mbirurume haterwa imigano kuri metero 10 zikikje uyu mugezi kuri kilometero 44.
4. Gukora ubukangurambaga ku baturage ngo iyi mishanga bayigire iyabo mu rwego rwo gukora ibiramba.
Uyu mushinga ukaba waraje mu cyerekezo cya gahunda y’ imbaturabukungu EDPRS II, aho biba ngombwa kugabanya impamvu zoze zituma habaho ihindagurika ry’ ikirere.
Watangiye gukorera mu Karere ka Karongi mu mwaka wa 2013,ukaba wenda kugera ku musozo wawo kuko biteganyijwe ko uzasoza mu mpera z’ uyu mwaka.
Usibye ibikorwa byo kurengera ibidukikije twavuze haruguru wahinduye ku buryo bunogeye ijisho aho wakoreraga, umushinga wa LVEMP II wanagize uruhare mu Iterambere ry’Abaturage baturiye ibikorwa byayo. Aho abaturage bakoze mu bikorwa byavuzwe haruguru bashoboye kuzamura imibereho yabo bashobora kwishyura mutuelle de sante (MUSA), bishyurira abana amafaranga y’ishuri, bagura amasambu, amatungo magufi, gutanga akazi n’ibindi.
Mu rwego rwo gukomeza kurinda ibikorwa byakozwe no kubigira ibyabo, LVEMP II yabashije gufasha abagenerwabikorwa bayo kwibumbira mu makoperative umunani (8), bategura imishinga ibyara inyungu, ibateramo inkunga. Iyo mishanga ni: ubworozi bw’ingurube, ihene (bikorerwa mu kiraro/igikumba rusange) ndatse n’inzuki, harimo n’ubuhinzi bw’imyumbati. Iyi mishanga yose ifite agaciro ka miliyoni ijana na cumi n’ibihumbi Magana atandatu na mirongo inani n’umunani na Magana abiri na mirongo itatu n’umunani y’u Rwanda (110,688,238 RWF)
Nzabahimana Emile ni umusore w’ingaragu ufite imyaka 32, abajijwe icyo umushinga wa LVEMPII wamugejejeho, nk’umuturage uhereye ahantu ikorera yavuze ko yamuteje immbere cyane kuko nk’umukozi wabonye mo imirimo hari byinshi yagezeho nk’uko agira ati”
“Uyu mushinga udufiteye akamaro kanini cyane ku baturage baherereye aho ukorera, kuko usibye kurengera ibidukikije, wafashije abaturage guhashya ubukene. Nkanjye uyu mushinga wamfashije kugera ku ntego nari nihaye. Amafaranga nahembwe bwa mbere yatumye mbasha kugura igare n’ubwo ntahise nishyura yose (40000), kuba narakoraga muri uyu mushinga byatumye ngirirwa ikizere. Nkimara kurangiza kwishyura igare, natangiye umushinga wo kubaka inzu nzabanamo n’uuryango maze kurushinga. Natangiye nizigama nyuma ndubaka ubu inzu yange yamaze kuzura”


text:
Imisatsi y’imikorano iba mu bwoko butatu: Habaho imisatsi iva ku bantu (human hair/cheveux humain), ikorerwa mu nganda (meche artificielle) ndetse n’imisatsi ivanze, ni ukuvuga ikoze mu misatsi y’abantu hamwe n’imikorano (semi- naturels) rimwe na rimwe muri iyi ya nyuma hifashishwamo n’ubwoya bw’indogobe cyane cyane ubwo ku murizo.
Imyinshi muri iyi misatsi ikorerwa muri Asiya ari naho hava imisatsi iva ku bantu (human hair/cheveux humains) bita meches naturelles. Iyi misatsi akenshi iba yarogoshwe ku bakobwa n’abagore b’Abahinde mu mihango bagira aho batura imisatsi nk’ibitambo ku mana zabo.
Mu rusengero (temple) rwa Tirupati ruri mu Mujyi wa Andhra Pradesh mu Majyepfo y’u Buhinde niho ha mbere ku isi hakurwa imisatsi y’abantu ikoreshwa mu gukora imisatsi y’imikorano.
Umuco w’idini ry’Abahindu usaba abayoboke baryo ko byibura rimwe mu buzima yiyogoshesha umusatsi we akawutura imana yabo. Bityo rero usanga ibihumbi n’ibihumbi by’Abahinde biturutse imihanda yose bigana urwo rusengero bagatura imisatsi yabo imana yitwa Vishnou.
Iyo iyi misatsi imaze guturwamo ibitambo igurishwa ku banyenganda n’abandi bayicuruza, amafaranga avamo akoreshwa mu gufasha amashuri n’ibitaro.
Uretse mu Buhinde, hari n’imisatsi ikomoka muri Malaysia,Vietnam, u Bushinwa ndetse n’ituruka muri Brezil no mu Burusiya.
Buri bwoko bw’umusatsi bugiye bugira igiciro cyawo hakurikijwe ibyo ikozemo.
Imisatsi y’imikorano ikorewe mu nganda niyo igura amafaranga make, hagakurikiraho imisatsi y’imikorano ivanze n’iy’abantu naho iy’abantu gusa ikaba ihenze kurusha iyo yindi.
Iyo misatsi y’imikorano ahanini ikorwamo inweri, perruque bambara nk’ingofero, plante cyangwa se ikongerwa ku misatsi kugirango ibyimbe cyangwa bayifungisha shinyo n’ibindi.
Source; Wikipedia na hairfinder.com


text:
Kureka uwapfushije akerekana agahinda ke : Hari igihe abantu bihutira kubuza uwapfushije kurira nyamara burya si byiza. Hari umushakashatsi wagize icyo abaza abapfakazi 700, maze yandika ibyo yagezeho agira ati “nta gihe ‘ntarengwa’ abagize ibyago bagomba kumara bababaye.” Ku bw’ibyo, aho kugira ngo mugerageze kubuza uwapfushije kurira, mujye mumuha igihe gihagije cyo kugaragaza agahinda ke.
Ntimugatinye kugira icyo muvuga k’ uwapfuye : Uko igihe kigenda gihita, abapfakazi bashobora kwifuza kugira icyo bavuga ku wo bari barashakanye. Ese waba wibuka ikintu cyiza uwapfuye yakundaga gukora ? Haba se hari inkuru ishimishije umwibukiraho ?
Niba ubizi, byaba byiza ubibwiye uwapfushije. Ubwoba ntibukakubuze kubivuga. Niba utekereza ko bishobora kumushimisha, jya umubwira icyo wakundiraga uwo bari barashakanye, unamubwire ibintu bituma umukumbura. Kubigenza utyo bishobora gufasha uwapfushije kubona ko n’abandi bababajwe cyane n’urupfu rw’uwo bashakanye.
Jya wirinda kumuha inama nyinshi : Mu gihe ufasha umuntu ufite akababaro ko gupfusha uwo bashakanye, ujye wirinda kumuha inama nyinshi, kandi wirinde kumuhatira gufata imyanzuro huti huti. Ahubwo ujye ushishoza, maze wibaze uti “ni ibihe bintu byiza nakora, kugira ngo mfashe incuti cyangwa mwene wacu muri ibyo bihe bigoranye ?”
Kumufasha mu bintu bifatika : Iyo hashize iminsi mike umuntu apfushije uwo bashakanye, aba akeneye ko abandi bamufasha mu buryo bufatika. ushobora kumutegurira amafunguro, ukamufasha kwakira abashyitsi, cyangwa ukamarana na we igihe.
Nanone uzirikane ko abagabo n’abagore b’abapfakazi bihanganira agahinda n’irungu mu buryo butandukanye. Urugero : mu duce tumwe na tumwe tw’isi, abapfakazi b’abagabo barenze kimwe cya kabiri, bongera gushaka mu gihe kingana n’umwaka n’igice uwo bashakanye apfuye, ibyo abagore b’abapfakazi bakaba badakunze kubikora.
Kwibwiriza kumufasha : abantu benshi baba bifuza kugira ibintu byiza bakora, ariko ntibibwirize kubikora. Akenshi barakubwira bati ‘niba hari ikintu ukeneye ko ngufasha, ntutinye kukimbwira.’ Ariko iyo umuntu yibwirije urugero akavuga ati ‘ese ko ngiye guhaha, dushobora kujyana ?’ ibyo biramushimisha kurusha.
Kumuba hafi mu minsi yihariye : Hari iminsi umuntu wapfushije uwo bashakanye aba atorohewe kuko haba hari byinshi bimwibutsa uko yari abanye n’umukunzi we. Muri iyo minsi twavuga umunsi w’isabukuru y’ubukwe bwabo n’umunsi uwo bashakanye yapfiriyeho
Nubwo mu mizo ya mbere biba bitoroshye, amaherezo biba ngombwa ko umupfakazi asubira mu buzima busanzwe. Abapfakazi bagomba gushyira mu gaciro kugira ngo badaheranwa no kuririra nyakwigendera, maze bakibagirwa kwita ku byo baba bakeneye ngo basubire mu buzima busanzwe
Byakuwe mu gatabo “ Umunara w’umurinzi” (2010)


text:
Abegereye Parike barasabwa kuyirinda ba rushimusi
Abaturage begereye pariki y’Akagera barakangurirwa kutarya inyamanswa zo muri pariki ahubwo bakwiye kuzirindira umutekano.
Babisabwe kuri uyu wa 04 Kamena, mu muhango wo gutaha ibyumba 16 by’amashuri ku kigo cy’amashuri abanza cya Gatebe umurenge wa Rwimiyaga byubatswe ku nkunga ya RDB.
Makombe Jean Marie Vianney, Umunyamabanga Nshingwabikorwa w’Intara y’iburasirazuba avuga ko pariki y’akagara ifitiye akamaro abaturage bayegereye.
Buri mwaka ngo uturere 3 dukora kuri pariki y’akagera duhabwa amafaranga 120 aturutse ku kugabana inyungu zituruka ku bukerarugendo.
Asaba abaturage kubungabunga inyamanswa ziyirimo kuko amafaranga zinjiza abageraho.
Ati “Ziriya nyamanswa zo muri pariki ntizemewe kuribwa kuko zidakingirwa ikindi zitwinjiriza amadevize. Ahubwo mbe ijisho ry’iyi pariki muyirinde ba rushimusi n’abayitwika ahubwo musure inyamanswa ziyirimo.”
Bamwe mu baturage bayituriye mu mudugudu wa Kagera akagari ka Karushuga bavuga ko bamaze kumenya akamaro inyamanswa zibafitiye.
Ngo mbere inyamanswa zaraboneraga hatarashyirwaho uruzitiro ariko ubu ngo zibazaniye ishuri n’ivuro.
Bamwe mu baturage bati “Ubu tubonye uwishe inyamanswa anyuze ku ruzitiro twahita tubimenyesha ubuyobozi. Aha nta shuri ryahabaga nta n’ivuriro none abana bigira hafi tukanivuriza hafi kubera inyamanswa.”
Abaturage ba Kagera bashimira byimazeyo RDB kuko batacyonerwa n’inyamanswa cyangwa zibakomeretse.
Belise Kariza umuyobozi mukuru muri RDB ushinzwe ubukerarugendo ashima ko imyumvire y’abaturage begereye pariki yahindutse.
Ngo ntibagifata inyamanswa nk’abanzi babo ahubwo bamenye ko ari umuturanyi mwiza akwiye kubungabungwa.
Mu mwaka wa 2013 ni bwo hubatswe urukuta rutandukanya pariki y’akagera n’abaturage.
Inyungu zavuye mu bukerarugendo zimaze guhabwa ku baturage ba Karushuga ni poste de santé ndetse n’ishuri ribanza rya Gatebe.


text:
-
Tugume muri Yesu nawe azaguma muri twe.Umwami wacu Yesu Kristo yaje kuducungura adukura mu byaha byacu aduhuza n,Imana Data wa twese,aduhesha guhinduka abana b,Imana ngo tube abera tutariho umugayo . Imana yashyize byose twifuza muri Yesu Kristo ,Abefeso 1:1-14.tubona Ijambo ry,Imana ritubwira ngo imigisha yose y,Imana ibonerwa muri Yesu Kristo Umwami wacu yaba iyo mu isi cyangwa iyo mu ijuru .Umugisha wa mbere umuntu ashobora kwifuza ni ubugingo buhoraho ariko kuzabona Imana. Ibisigaye byose dushobora gukenera muri iyi si igihe dufite Yesu mu bugingo bwacu nta kintu na kimwe dushobora kumuburana,ni inyungu yacu ikomeye cyane kugira Yesu Kristo mu buzima bwacu ,kumuha ubuzima bwacu ngo abuhindure ndetse no kumwizera muri byose . Icyo Yesu Kristo yifuza kurusha byose nuko nta wuri muri we wazacibwaho iteka ,kuko ngo abari muri Kristo Yesu nta teka bazacirwaho (abazaguma muri we kugeza ku iherezo) Abaroma 8:1-3 Kuguma muri Yesu ,tubona mu ijambo ry,Imana Yesu atubwira muri Yohana 15:1-17 ngo ni umuzabibu w,ukuri natwe turi amashami yawo.ngo Imana Data niyo iwuhingira ngo ishami ryose ritera imbuto rikurwaho,ariko iryera imbuto bakaryitaho ngo rikomeze kwera imbuto nyinshi. Imbuto Yesu yifuza ko twera ni izijyanye n,abakijijwe bayoborwa n,Umwuka w,Imana batayoborwa n,irari rya kamere yabo .Abagalatiya 5:22-26. Mbere yuko twakira Yesu twayoborwaga na kamere yacu n,irari ry,ibyo imibiri yacu yararikiraga Abagalatiya 5:19-21 : gusambana ,gukora ibiteye isoni,gusenga ibishushanyo,kuroga,kwangana,gutongana,ishyari n,umujinya n,amahane, kwitandukanya, kwirem,ibice, kugomanwa, gusinda n, ibiganiro bibi kuko abakora ibyo batazabona ubwami bw,Imana kuko baba babaye ya amshami yakuwe kumuzabibu agatabwa mu muriro .Tumaze gukizwa Yesu yifuza ko aduha ku mbuto ze Izo mbuto ni izi: Urukundo n,ibyishimo,amahoro no kwihangana no kugira neza,n,ingeso nziza no gukiranuka no kugwa neza no kwirinda kugirango tugume turi amashami ye.Yesu Niwe udushoboza kwera izo mbuto na Mpwemu we igihe tugumye muri we. Uguma muri Yesu nawe akaguma muri we amenya ukuri ari ryo Jambo ry,Imana rikamweza (sanctification).iyo tugumye muri We amagambo ye akaguma muri twe ,dusaba icyo dushaka tukagihabwa.Adusaba kuguma mu rukundo rwe ,nkuko nawe yagumye mu rukundo na Se tuguma mu rukundo rwe igihe twitondeye amategeko ye (ijambo ry,Imana). Na Yesu yitondeye amategeko ya se biyuma aguma mu rukundo rwe. Turi muri Yesu tugira umunezero wa Yesu kandi wuzuye igihe cyose ndetse n,amahoro ya Yesu yadusigiye atajyanye nuko isi itanga kuko amahoro n,umunezero we aduha ni iby,igihe cyose atajyanye n,ibihe cg na situation turimo.akaduha n,itegeko ryo gukundana nkuko nawe yadukunze .Uri muri we agira urukundo rw,Imana agukunda na bagenzi bose ,urukundo rwaYesu adusaba kugira 1Abakorinto 13:4-7 rwihangana byose kandi rubabarira byose nkuko nawe yatubabariye. Kugirango tugume muri Yesu dukeneye guhorana na Mpwemu we igihe cyose kuko niwe mufasha twasigiwe ngo atwibutse ibyo yatubwiye byose ndetse atume tubasha no gutahura iby,Imana mu gusoma ijambo ry,Imana buri munsi ,kuryitondera no gusenga kugirango tugume muri we akagenda ahindura ingeso zacu,ibitekerezo byacu ,imitima yacu akayikuramo ibikorwa byose bibi by,umwijima tube mu mucyo nkuko nawe ari umucyo bityotubashe kubaho ubuzima bubohotse tutakir,imbata z,ibyaha.Tukajya kumushingira intahe n,abanda bakiboshye ngo babashe kubohorwa nawe.
Advertisements


text:
Tujya turebera ku bantu bageze aho bagera cyangwa tukumva ubuhamya butandukanye bikadufasha na none gukora dusa n’aho tugera ikirenge mu cyabo.
Erin Erizabeth Henry w’imyaka 27, ni inzobere mu gutoza abantu ibijyanye n’ubucuruzi mu buryo bw’umwuga, akaba umwe mu bagore biteje imbere uyobora ikigo May Collective.
Mu mwaka ushize wa 2017, Erin yabashije kwinjiza agera ku bihumbi ijana by’amadorari mu mezi icumi gusa kubera umuhate n’intego yihaye.
Aha hari uburyo (yise intambwe) bugera kuri butanu yatanze nk’inama zagufasha ku gera ku ntego zawe mu 2018.
Henry umara igihe cye yiga ibijyanye no kwihangira imirimo, n’ubwo muri uyu mwaka urangiye yinjije agera ku $100 000, yashyize ahagaragara intambwe wageramo ikirenge cyawe maze umwaka wa 2018 ukazawusaruramo agera ku $500,000, anaboneraho gusobanura impamvu ari ngombwa kugira igenamigambi ugakorera ku ntego mu buzima bwawe.
1. Gerageza gutuza mbere y’ibindi byose
Henry yasobanuye ko intambwe ya mbere ari ukubanza ugashyira ubwenge ku gihe, ugatuza mu mutwe ukegeranya ibitekerezo muri wowe.
Abantu benshi muri twe bajya bagerageza gutangira ibikorwa byabo mu bihe bitaboroheye; aho imitwe yabo iba iremerejwe n’imitwaro y’ibibazo n’ibitekerezo bitagira iherezo, nyamara ugasanga igihe cyo gusarura ntacyo bagezeho bitewe n’uko batigeze baha umwanya ukwiye icyo bashakaga kugeraho.
2. Gerageza koroshya ibyo wifuza kugeraho
Kuri iyi ngingo, Henry avuga ko mu myaka yashize yajyaga ananirwa kugera ku byo yiyemeje bitewe n’uko yatwariraga rimwe intego nyinshi zivangavanze akabura uko azikurikirana bityo agasanga abuze n’imwe ageraho ku kigero yifuzaga.
Yagize ati “Najyaga mbaho meze nk’ugendera mu kigare, nkiha intego zirenze ubushobozi bw’imikorere n’imitekerereze yanjye, hanyuma ugasanga ntacyo ngezeho.”
3. Kumenya igisubizo cy’impamvu itumye uhaguruka ngo ukore
Imwe mu ntambwe y’ingenzi ikaba nk’ikingi ya mwamba mu rugendo njyabukire, ni ukumenya impamvu iguteye guterura ngo ukore ikintu runaka werekejeho amaboko.
Henry avuga ko iyo usobanukiwe neza impamvu itumye uhaguruka, bifatwa nka peteroli mu itadowa cyangwa mazutu mu modoka, iyo mpamvu igutera umurava igatuma ugira aho ugera mu rugendo rwawe.
Tuvuge niba ushaka kubona amafaranga menshi cyangwa se ubwigenge busesuye, wakwibaza uti “ni kuki nshaka amafaranga menshi mu buzima bwanjye?” Cyangwa se uti “kuki nshaka ubwigenge”? Icyo gihe nubasha gusobanukirwa ikibyihishe inyuma uzambikwa imbaraga n’uwo musaruro utegereje maze ukore utikoresheje kandi ubigereho.
4. Kwandika intego zawe ahagaragara
Kuri iyi ngingo, Henry yavuze ko ari ngombwa cyane kwandika intego zawe ufite mu mwaka kandi ukazishyira aho ureba. Ibi ngo bizajya bituma uhora uzikubitaho agatima ntiwirare.
Kugira aho wandika intego zawe hagaragara, bifasha ubwonko bwawe gutekereza neza buri munsi ku bintu bizagufasha kugira ngo uzisohoze.
5. Kora igenabikorwa ry’intego ufite
Iyi ni intambwe y’ingenzi mu buzima. Nta mpamvu ifatika yatuma wiha intego niba nta bikorwa ufite werekejeho amaboko. Tegura ibikorwa unagaragaza ikizakenerwa ngo bigerweho uko ubyifuza.
Birashoboka ko bimwe mu bikorwa uteganya gukora bizakenera amafaranga, uricara ukareba ibyo uzagurisha mu cyumweru, mu kwezi, gutyo gutyo…
Iki gihe uba ugomba kwishimira ibi wateguye kuko uba wabihaye akanya ndetse wanabyizeho utabihubukiye.


text:
Umunyarwandakazi ndetse akaba n’ umwe mubakobwa bakunzwe kubera gukoresha urubuga rwa Instagram cyane abenshi bakaba bamuzi kwizina rya supersexy umukobwa benshi bahamya ko agaragarira neza ijisho rya buri musore wese umukurikira dore ko bamwe bahamya ko ari umukobwa ufite igihagarao ndetse n’ imiterere idasanzwe yarangaza buri umwe wese umureba ,mu masaha ashyize nibwo yashyize hanze amafoto atandukanye aho yari yambaye umwenda watangaje benshi .
Uramutse witegereje uyu mwenda n’ umwenda uteye nk’ akayungirizo gafite ibara ry’ umukara gusa gafite imitako myinshi kugice cy’ imbere mugituza cye ndetse no kugitsinda cye uramutse nanone witegereje imbere yuyu mwenda urabona ko yambaye ikariso y’ umukara ndetse iyi kanzu yambaye ikaba igera hejuru cyane y’amavi uramutse uvuze ko igera munsi y’ ikibuno niwaba wibeshye .
Akimara gushyira hanze aya mafoto yaje aherekejwe n’ amagambo agira ati “Luck is believing you are lucky” amagambo benshi bakomeje kujyenda bibazaho cyane impamvu yayatangaje aya mafoto akaba yagaragaye bwambere kurukuta rwe rwa Facebook aherutse gufungura mu rwego rwo gukomeza kujya yagura ibikorwa bye dore ko kurubu asigaye ari umucuruzi w’ imyena igezweho y’ abakobwa hariya mugihugu cya Uganda .
REBA ANDI MAFOTO AHERUTSE GUSHYIRA HANZE:
Uwineza Vanessa@Rwandapaparazzi.rw
46,484 total views, 100 views today


text:
Twibukiranyije gato igisigo” mpora nzirikana” ni uruhererekane rw’ igisigo cyahimbwe ndetse kinandikwa numwanditsi wiyi nkuru CHRISTIAN NIYIRORA aho asingiza arata ababyeyi byumwihariko aba mama aho mugice cya mbere kiki gisigo yagaragazaga amateka yubuzimabwe.
Muri ikigice cya kabiri arerekana uruhare ruhambaye aba mama bagira abana ndetse n’imirimo yagatangaza yakorewe cyagwa se ikorerwa abana aba mama babitaho bur imuns ikugeza akuze.
Twibukiranyije gato igisigo” mpora nzirikana” ni uruhererekane rw’ igisigo cyahimbwe ndetse kinandikwa numwanditsi wiyi nkuru CHRISTIAN NIYIRORA aho asingiza arata ababyeyi byumwihariko aba mama aho mugice cya mbere kiki gisigo yagaragazaga amateka yubuzimabwe.
IGISIGO: MPORA NZIRIKANA
IGICE CYA KABIRI: NDI NK’ISHISHE YISHASHI
Ibere rya wenonse
Ijambo ryawe ryiza
Inama zawe zose
Zinfasha kugeza n’ubu
Nkaba ndi nk’ishishe yishshi
Sinabona ikiguzi cyabyo.
Ibyo mvuga si uguhimba
Ibyo nkora si urugamba
Sinabona ibyo nguhemba
Uretse gukaza urugamba
Kugirango ntaguhomba.
Ndibuka ndi kumusambi
Urambuye kumurambi
Undamburira igihumbi
Ni bwo wirukanaga umusaambi
Kuko unfitiye umugambi.
Ndibuka na gasimba
Mubona umutima ugasimba
Ukirukana kagasimba
Unsigasira ngo ntasamba
Ejo mukavaho muhamba.
Ndibuka yamagambo
Wambwiraga unzaniye akabombo
Ubwo wavaga mu birambo
Unsaba kutaba igisambo
Nange ubu nzanye ibihembo.
Ndibuka unyoza igihimba
Unyokereza ka kajumba
Ngo muyarubika nko guhumbya
Ngo nzinduke iyamarumba
Amasomo atavaho ancika.
Shenge ambara iryo Kamba
Njyei cyo nkora ni ukiririmba
Ntera mvuga ntikaramba
Kuba nk’ishishe yishashi
Nimwe mpora mbikesha.
Mawe sinagutaye
Ibyo wakoze igihe ni iki
Ngo utangire ubyiturwe
Ubone nawe icyo wakoreye
Uwawe nawe ndaje.


text:
Mu rwego rwo gutegura amatora ya Perezida wa Repubulika rizaba mukwa munane uyu mwaka, abanyarwanda bose bagejeje igihe cyo gutora bagomba kuba bafite indangamuntu nshya.
Ku wa 12 Werurwe 2010, muri Hoteli Hilltop i Remera, habereye amahugurwa y’umunsi umwe yakoreshejwe n’Umushinga w’Igihugu w’Indangamuntu. Ayo mahugurwa yari agenewe abashinzwe gufotora muri iyi minsi abanyarwanda bagomba guhabwa indangamuntu nshya.
Icyo gikorwa cyo gufotora abagomba guhabwa indangamuntu cyatangiye none kuri 15 Werurwe, kikazarangira kuri 21 Werurwe 2010.
Umuyobozi ushinzwe gukusanya no kwegeranya amakuru mu Mushinga w’Igihugu w’Indangamuntu, Dieudonné Manago, yatangaje ko hari abantu bagera kuri 1,061,000 bategereje gufotorwa kugira ngo bazashobore guhabwa indangamuntu nshya, bakaba biganjemo urubyiruko rwagejeje muri uyu mwaka wa 2010 ku myaka 16 yo gufata indangamuntu n’abandi bantu bacikanywe mu gihe cyo gufata indangamuntu mu mwaka wa 2008 cyangwa se abo indangamuntu zabo zari zidatunganye.
Gatera Emmanuel wo mu ishami rishinzwe kwegeranya amakuru mu Mushinga w’Igihugu w’Indangamuntu yatangaje ko muri buri Karere hazajyamo abakozi 3 bafite imodoka n’umugenzuzi umwe, ibyo byose bikazakorwa ku ngengo isanzwe y’imari ya Leta, yongeraho kandi ko ako kazi gashaka ubushishozi buhagije.
Mu rwego rwo koroshya ako kazi ngo Imirenge izagenda ishyirwa hamwe ari 3 cyangwa 4 kugira ngo no gufatanya ibikoresho byorohe, ikindi ngo ni uko mbere yo gufotorwa abo bireba bagomba kubanza kwiyandikisha mu biro by’irangamimerere.
Ku bantu bafite ibibazo bisanzwe nko kuba amakuru batanze y’imyirondoro yabo atari yo yaje ku ndangamuntu, iryo fotorwa ntiribareba kuko bo batanga amakuru nyayo ku biro by’irangamimerere bakazahabwa indangamuntu zikosoye.


text:
Potaje y’inyanya n’ibikoro
Ibikoro cyangwa ignames mu gifaransa ni ibiryo bitagikunze kugaragara mu mafunguro ya buri munsi usibye wenda ku bantu bafite za regimes. Ibikoro rero bikungahaye ku ntungamubiri bikaba aribyiza ko bishyirwa mu mafunguro ya kenshi. Ubu rero ni uburyo bumwe wabiteka mu buryo bworoshye.
Ibikoresho
Inyanya 500g
Ibikoro 250g
Amazi litiro 1n’igice
Umunyu, agaseda cyangwa ikirungo cya poivre.
Uko bitekwa
Fata inyanya n’ibikoro ubyoze neza, ubihate ubikate mo uduce duto.
Biteke mu mazi arimo umunyu bibire mu gihe cy’isaha n’iminota 15
Bikureho ubisye, bishyire mu gisorori uteguramo potaje
Ongeramo umunyu n’agasenda hanyuma urapire hejuru ka persil gacye
Bitegurane n’umugati.
Byavuye mu gitabo, la cuisine aux pays du soleil
photo : google


text:
Gusomana ni kimwe mu bintu bishobora ku kwereka uko urukundo rwanyu rumeze.Nta muntu ushobora gusoma umuntu atishimira,naho k’umukobwa gusoma umuhungu haba hari igipimo cy’uburyo akwishimira,ikibazo kimwe gikomeye umuntu gusa ashobora kwibaza ni,igipimo kingana ute cyangwa agufitiye ibyiyumviro bingana gute.
Hano hari inzira zitandukanye abagore basomanamo ndetse nicyo bisobanura.
1.Agasomyo ko ku munwa ndetse kihuse
Igihe umugore azagusoma ku munwa kandi ntatinde ibi bisobanura ko adashaka kugirana ibintu birebire wowe nawe,arabizi neza ko agusomye byimazeyo hari icyo ashobora kubura ubundi bigatuma abura kwiyobora,ari nayo mpamvu rero azagusoma agasomyo kihuse.
2.Kugusoma buhoro buhoro kandi bya nyabyo
Uku kugusoma ni kimwe mu kimenyetso gishobora kukwereka ibyiyumviro akugirira;ariko bitari ibyo gukorana imibonano mpuzabitsina ahubwo iby’uburyo agukundamo.niba umugore hari uko akwiyumvamo kwiza,ni uku azagusoma cyane cyane ku munsi wa mbere wo gusomana.
3.Kugusoma yitonze kandi igihe gito
Bivuze ko azagusoma ari n’umutima we wose ariko igihe gito,ubu buryo bwo gusomana,busobanura ikintu kimwe gusa,Aragushaka.nukuvuga ngo aba yiteguye ko wamuha urukundo ndetse rwatuma unamubera umugabo .
4.Kugusoma n’ururimi yarusohoye
Ibi byo aba ashaka kukwereka ko ubu buri icyo washaka cyose k’umukoreraho wagikora,mbese aba yaguhaye uburenganzira busesuye k’umubiri we wose.
Eeeeeee! Burya se nicyo biba bivuze? Nine utabigukoreye ntabwo yaba agukunda see


text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
mercredi 29 décembre 2010
Umwuga mubi
Ntibakatubesho
Njyewe "MWENYECYAKA" Ndahiriye imbere ya BRALIRWA ku mugaragaro n’imbere y’abafana bayo bose ko Ntazahemukira Byeri yaba ikonje cyangwa ishyushye, ivuye mu rwina cyangwa mu kibindi, ifite ifuro cyangwa itende kandi ko ntazatatira igihango ngo nteshe agaciro utubari, ibari, amahoteri n’ibindi bisa nkabyo nkaba niyemeje ku mugaragaro kujya mpatanga umusanzu wa njye wa buri munsi ntitaye ku bibazo by’abana n’umugore nasize mu rugo. Ibi nzabikurikiza naba ndi muzima ndetse n’igihe ndwaye imiti nzayinywesha ibyeri. Nkaba nzaharanira icyateza imbere abapimyi bose nikopesha gatatu mu cyumweru, niyemeje kandi kuzahorana icyaka ndetse nkabishishikariza n’abandi banywi bose MUCOMA azabimfashemo.
Njyewe "MWENYECYAKA" Ndahiriye imbere ya BRALIRWA ku mugaragaro n’imbere y’abafana bayo bose ko Ntazahemukira Byeri yaba ikonje cyangwa ishyushye, ivuye mu rwina cyangwa mu kibindi, ifite ifuro cyangwa itende kandi ko ntazatatira igihango ngo nteshe agaciro utubari, ibari, amahoteri n’ibindi bisa nkabyo nkaba niyemeje ku mugaragaro kujya mpatanga umusanzu wa njye wa buri munsi ntitaye ku bibazo by’abana n’umugore nasize mu rugo. Ibi nzabikurikiza naba ndi muzima ndetse n’igihe ndwaye imiti nzayinywesha ibyeri. Nkaba nzaharanira icyateza imbere abapimyi bose nikopesha gatatu mu cyumweru, niyemeje kandi kuzahorana icyaka ndetse nkabishishikariza n’abandi banywi bose MUCOMA azabimfashemo.
Inscription à : Publier les commentaires (Atom)


text:
Gisagara: Gukorera ku mihigo bizamura ingo
Abatuye akarere ka Gisagara baravuga ko gukorera ku muhigo bituma igenamigambi ry’ibyo urugo rwiyemeje kugeraho rigenda neza ,ndetse bakabasha no kwisuzuma ku bitagenda.
Bamwe mu baturage bo mu karere ka Gisagara twaganiriye,bavugako uyu mwaka urangiye bimwe mubyo biyemeje barabigezeho ,bakaba biteguye no gukomeza ibisigaye mumwaka mushya.
Ndagijimana Emannuel n’umufasha we Veronique Mukankusibatuye mu kagali ka Rwanza mu murenge wa Save, mu karere ka Gisagara. Mu igenamigambi ryabo bavugako umwaka urangiye wa 2014 bari barihaye umuhigo wúbworozi kandi ngo bawugezeho.
Ku mbuga y’urugo rwabo hagaragara umusaruro w’ibishyimbo n’ubwo bavugako uyu mwaka batejeje nk’uko bari basanzwe beza, hagaragara kandi inka yÃmbyeyi ndetse nÃhene zigera kuri enye. Ibyose ngo babikesha ubufatanye n’bwumvikane bwabo bombi .
Ndagijimana atiâ€umuhigo twihaye twarawuhiguye koko kandi twasanze gukorera hamwe mu bwumvikane bidufasha kuzamukaâ€
Aba babyeyi ngo biteguye no gukomeza imihigo muri uyu mwaka mushya,hashyirwa imbaraga mu kongera ibikorwa bibateza imbere,bahereye kubyo bagezeho  mu mwaka utambutse.
Odette niyitegeka utuye mu murenge wa Gikonko muri aka karere nawe ngo abona byinshi mubyo yari yarahize umwaka urangiye yarabigezeho
Atiâ€nahize kugura inka mbigeraho, nahize gushyira urugo rwose mu bwisungane mu kwivuza kandi nabigezeho mpiga no kuryama kuri matola jye n’abana banjye mbigerahoâ€
Umuyobozi w’akarere ka Gisagara Léandre Karekezi asanga imihigoyo mungo ihindura imibereho y’umuryango ikaba n’ishingiro ry’imihigo yose kuko iri no mubigenderwaho hasuzumwa imihigo y’akarere .
Atiâ€Imihigo y’ingo ituma abaturage batera imbere kandi ni ishingiro ry’imihigo yose ninayo mpamvu dushimira abaturage ibyo bagezeho mu mwaka washize tubasaba gukomeza gushyira imbaraga mu byo biyemezaâ€
Abaturage bo mu karere ka Gisagara nyuma yo kwishimira ibyo bagezeho mu mwaka utambutse, ubu noneho ngo barafata ingamba nshya mu mwaka mushya zigamije kubafasha kongera imbaraga mu bikorwa by’iterambere.


text:
Mu Karere ka Kicukiro, Umurenge wa Kanombe ababyeyi baho bafunguye ishuri ry’abana babo bavukanye ubumuga, uburere n’uburezi bisaba ibyihariye ku bana bamugaye nibyo byatumye aba babyeyi bishyira hamwe bagashinga ishuri bise ‘Izere Mubyeyi’.
Kuwa mbere tariki ya 9 Ukwakira 2017 nibwo ku bufatanye n’Intara ya Rhineland-Palatinat (mu Budage) nibwo aba babyeyi bafunguye ku mugaragaro inyubako ishuri rikoreramo.
Inzu yafunguwe igizwe n’ibyumba bine byo kwigishirizamo abana babana n’ubumuga, icyumba cy’ubugororangingo n’ahifashishwa n’ubuyobozi.
Yubatswe ku bufatanye bw’iriya Ntara, ababyeyi na Minisiteri y’Iterambere ry’umuryango.
Mu gufungura iri shuri, ababyeyi n’abayobozi bagiye bagaruka ku gaciro gakwiye guhabwa umwana ufite ubumuga kimwe n’abandi bana bose kuko nabo bafite uburenganzira bwo kwiga n’ubundi bwose.
Mme Agnes Mukashyaka uhagarariye ababyeyi bashinze iri shuri ryatangiye mu 2004, avuga ko batangira bahuye n’ibibazo binyuranye harimo no kubura aho bakorera ariko ubu bakaba bishimiye ko bahafite kandi hahoraho.
Ati “turasaba inzego zitandukanye kudukorera ubuvugizi iki kigo kikaba ishuri kuko imirimo yacu dukorera hano ni uburezi.”
Umuyobozi w’Akarere ka Kicukiro Dr Jeanne Nyirahabimana yavuze ko Leta y’u Rwanda izakora icyo ishoboye cyose kugirango ubuzima bw’abana babana n’ubumuga bwitabweho.
Yizeje ‘Izere Mubyeyi’ ubufatanye mu gushakira iterambere ry’iki kigo hashakishwa uburyo aho iri shuri rikorera hashyirwa ku cyiciro cyo kuba ikigo cyakira abana bose kuko ubu akira abana babana n’ubumuga gusa.
Roger Lewentz, Minisitiri w’ubutegetsi bw’igihugu muri Rhineland-Palatinate yavuze ko igihugu cye mu mubano mwiza gifitanye n’u Rwanda kitazahwema kugaragaza ubufatanye mu kubaka abaturage b’ibihugu byombi.
Nk’uko bitangazwa na Depite Rusiha Gaston; uhagarariye abafite ubumuga mu Nteko nshingamategeko y’u Rwanda, ngo mu Rwanda nta kigo na kimwe cya Leta gifite inshingano yo kwita ku bana bamugaye bityo ashimira ababyeyi bishyize hamwe mu gushaka igisubizo ku bana bangana batya.
Ishuri ‘Izere Mubyeyi’ rifasha abana 102 ariko bitewe n’ubushobozi bw’ababyeyi babo, abana 24 gusa nibo babona uburyo bwo kugera ku ishuri buri munsi, abasigaye baza rimwe na rimwe baje kugororwa ingingo.
Photos-Damyxon
NTIHINYUZWA Jean Damascene
UMUSEKE.RW-Kigali


text:
Ibisobanuro byimbitse
Kugira ijabo bisobanuye kugira akanyabugabo cyane cyane gashingiye ku bushishozi. Ni ukwerekana ko uri umugabo, utavogerwa. Umuntu ufite ijabo arangwa no kugira igitsure, ubutwari, icyubahiro no kwishongora.
Kalinijabo bivuga ufite ishema, uwiyubaha, kuryita umwana ni ibyerekana yuko umwifuriza kugira ijambo , ubutwari n’icyubahiro.
Ufite ijabo ntapfana ijambo, ahora avuga ukuri. Indi nyito ivuga kimwe n’ijabo ni ubwema.
Ibi bisobanuro byatanzwe n’Inteko Nyarwanda y’Ururimi n’Umuco (RALC).


text:
Mu rwego rwo gushimira Imana imirimo myiza yabakoreye n’iyo yabashoboje gukora, kuri iki cyumweru tariki ya gatatu Werurwe 2013 korali Impanda yateguye igitaramo kizabera muri hoteli Serena i Kigali.
Korali Impanda yo mu itorero rya ADEPR muri Paruwasi ya Rwampara, mu Karere ka Kicukiro; igizwe n’abaririmbyi 80 yatangiye umurimo wo kubwiriza ubutumwa bwiza mu mwaka w’1995.
Nyuma yo gushobozwa n’Imana gukora imirimo itandukanye y’ivugabutumwa mu mwaka wa 2012, abagize iyi korali bavuga ko basanze bakwiye gutegura igitaramo cyo kuyishima nk’uko twabitangarijwe n’umutoza w’ababariribyi Rurinda Emmanuel.
Yagize ati ’’Imana yakoranye natwe imirimo itandukanye y’ivugabutumwa mu ndirimbo, yanadushoboje gusohora umuzingo w’indirimbo wa kane. Turasaba abakunzi bacu n’Abanyarwanda muri rusange kuzaza kwifatanya natwe gushima Imana!”
Iyi korali imaze gusohora imizingo ine y’indirimbo z’amajwi, n’umuzingo umwe w’amashusho.
Ikora n’ibindi bikorwa kandi by’urukundo, aho bafashije imfubyi n’abapfakazi ba Jenoside baba mu Murenge wa Kinyinya mu Karere ka Gasabo bakabazanira amazi n’umuriro mu nzu 500.


text:
Masamba uherutse gusohora album ya cumi yise ‘Inganzo ya Masamba Intore Icyogere’ yahagurutse i Kigali ku mugoroba wo kuri uyu wa 1 Ugushyingo 2016. Yabwiye IGIHE ko yagiye mu Bushinwa ku butumire bw’iki gihugu kugira ngo azabafashe kwizihiza ibirori byo kwishimira imyaka 45 gifitanye umubano mwiza n’u Rwanda.
Yagize ati “Ni mu birori byo kwizihiza isabukuru y’imyaka 45 ishize ibihugu byombi bifitanye umubano mwiza no gukomeza kuwusigasira. Ni ibintu byiza cyane kuko u Bushinwa buzerekana umuco wabo nanjye nzaririmba gakondo nerekane iby’iwacu.”
Masamba yavuze ko nagera mu Bushinwa azasangayo irindi torero rikomeye rigizwe n’abanyeshuri bakora umuziki wa gakondo ari naryo bazafatanya. Ati “Ngiye muri byo birori,nkazaririmba mu njyana gakondo mfatanyije n’itorero ry’abanyeshuri biga mu Bushinwa.”
Ibindi bikorwa ateganya kuzakorerayo mbere yo kugaruka mu Rwanda ngo harimo gutanga amasomo ajyanye no kwigisha urubyuruko kubyina no guhamiriza mu kurushaho kwamamaza no gusakaza umuco nyarwanda.
Masamba ateganya kuzagaruka i Kigali kuwa Mbere tariki ya 7 Ugushyingo 2016, nyuma y’aho azatangaza ibindi bikorwa byagutse ateganya gukora mu muziki.


text:
Umuhanzi Social Mula abinyujije kuri instagram yifurije isabukuru nziza umukunzi we Uwase Nailla babyaranye umwana w’ bakamwita Mugwaneza Brayden Owen amubwira ko amwifurije umunsi mwiza w’ umunezero ndetse n’ imigisha yongeraho ko inzozi ze zamubera impamo.
Yagize ati “Isabukuru nziza Uwase uyu munsi ukubera uwu mugisha ndetse n’ ibyishimo ndetse n’ imigisha kandi inzozi zawe zikubere impamo".
Twakwibutsa ko Social Mula kuri ubu yahishe amakuru ajyanye n’ umubano wihariye afitanye na Naila mu gihe we yatangaje ko yamubujije kugira amakuru ashyira hanze .
Ibitekerezo
Social mula nizere ko mukundana byukuri atari ibyubu byateye byo kumara gutera umukobwa inda ibyo kumushyira home ukabihagarika.nahubundi ikirori cyanyu cyadushimisha nkuko icy'umutare gaby cyadushimishije. murakoze cyane!!!! Kanda hano umusubize
Ni Byiza.Ark Ababizi Munsobanurire Iyo Wabyaranye Numuhungu Mutarabana Wamwita Umugabo Wawe.Murakoze Kanda hano umusubize
Ntabwo Aba Ari Umugabo Wawe Aba Umugabo Iyo Musesezera Imbere Y'amategeko Kanda hano umusubize
Ariko se koko barakundana,cyangwa nukwiryamanira gusa?Ejo uzumva batandukanye.Cyangwa namutera inda,amwihakane.Ibyo se nibyo gukundana?Ikirenze ibyo,imana itubuza gusambana.Imana yaduhaye sex kugirango tuyihe gusa umuntu tuzabana binyuze mu mategeko.Millions and millions z'abantu,ntabwo bemera ko gusambana ari icyaha kizatuma batabona ubuzima bw'iteka muli paradizo dutegereje.Ntacyo bimaze kwishimisha akanya gato,hanyuma ukazabura ubuzima bw'iteka kandi ntuzazuke.Nukugira ibitekerezo bigufi cyane.Nibyo bita “Spiritual Myopia”. Abantu bumvira imana,bazazuka ku munsi w'imperuka nkuko Yesu yavuze muli Yohana 6,umurongo wa 40.Hanyuma imana ibahembe ubuzima bw'iteka muli Paradizo. Abanyabyaha banga kwihana,igihano ni urupfu rwa burundu nta kuzuka nkuko Abaroma 6:23 havuga. Kanda hano umusubize
Baraberanye kabisa. Kanda hano umusubize


text:
Mu karere ka Huye hateganijwe kubera igitaramo cy’itorero ry ‘Igihugu “URUKEREREZA”, kuri uyu wa Gatanu, tariki ya 10 Werurwe 2017. Ni igitaramo kizabera mu nzu y’imyidagaduriro ya Kaminuza izwi nka “Grand Auditorium”, kwinjira bikazaba ari ubuntu.
Nk’uko bikubiye mu itangazo rigenewe abanyamakuru ryasohowe na Ministere ya Siporo n’Umuco, ngo iki gitaramo cyiswe “Imihigo y’intore” cyateguwe mu rwego rwo kwibutsa Abanyarwanda uko kera Intore zahigaga.
Abanyehuye ndetse n’abatuye mu nkengero z’umujyi wa Huye bakaba batumiwe muri icyo gitaramo, dore ko kwinjira ari ubuntu. Nk’uko bisobanurwa muri iri tangazo, ngo iki gitaramo giteganijwe kuwa 10 Werurwe 2017 muri Kaminuza y’u Rwanda, ishami rya Huye,mu Karere ka Huye, MU Ntara y’Amajyepfo guhera saa kumi n’ebyiri z’umugoroba (18h00) mu nzu y’imyidagaduro ya Kaminuza (Grand Auditorium). Ngo iki gitaramo gitumiwemo abantu bose bakunda imbyino nyarwanda batuye mu mujyi wa Huye ndetse n’abatuye mu nkengero zawo.
Abazitabira iki gitaramo bazataramirwa kandi n’abandi bahanzi bakomeye barimo Muyango Jean Marie na Mariya Yohana. Itorero Ndangamuco “URUKEREREZA”ni itorero ry’Igihugu ryashinzwe mu 1974.


text:
Inkomoko yÔÇÖizina ÔÇ£MburabuturoÔÇØ no kurya karungu
Uyu mugani bawuca ngo; yariye Karugu, bawuca iyo babonye umuntu warakaye yarubiye nibwo bavuga ngo ni mu mubise dore yariye Karungu, wakomotse kuri Karungu n’umugore we Nyirakamagaza bo mu Rwampara rwa Biryogo ( Kigali) ahasaga umwaka w’I 1700.
Uwo Karungu yari atuye mu Rwampara rwa Kigali akaba umushumba wa rwoma wahugiye mu nka gusa. Yabayeho mu gihe cya Mushoranyambo, ariwe bita Serugarukirampfizi, wa wundi uvugwaho ubusambo bw’agahebuzo.
Kubera iyo ngeso y’ubusambo, Serugarukirampfizi yamaze kunaniranwa n;abo mu Buganza, atura mu Bwanacyambwe ahitwaga ku Gasharu, ni ho yise I Mburabuturo. Amaze kuhatura, umugore we abura amavuta yo kurunga, yajya kuyaguza mu baturanyi be, bakanga kuyamuguriza.
Serugarukirampfizi abyumvise ati; “ino si nturo ni Mburabuturo, izina rifata ubwo. Baba aho biratinda bukeye arapfa, apfa azize ubusambo bwe. Asiga umugore we Nyirakamugore n’umukobwa we Nirabishangari n’umushumba wabo Rwujakararo. Serugarukiramfizi yapfuye ari umutunzi wavugwaga cyane. Ariko muri ubwo butunzi bwe ntagire abagaragu kubera ubusambo, nicyo cyatumye apfa asize umushumba umwe waragiraga amashyo atagira ingano.
Nuko haciyeho iminsi wa mushumba Rwujakararo, na we arapfa. Nyirakamugore n’umukobwa we Nyirabishangari, basigara muri izo nka bonyine.Bakaba aribo bakuranwa kuziragira. Umwe yaba yaragiye nka none, undi agasigara ku rugo. Babikora batyo ariko bibagora.
Bukeye mu Rwampara hakaba umugabo Karungu, bamubwira ko muka Serugarukirampfizi ashaka umushumba umuragirira unka. Arahaguruka ajya gukeza Nyirakamugore I Mburabuturo,amusaba amata y’ubushumba, dore ko yari umushumba rwoma, Nyirakamugore abyumvise arishima kuko abonye inshungu yo kumugabanyiriza umuruho.
Karungu amaze kubona ubuhake, asubira mu Rwampara kuzana umugore we Nyiraneza (umukobwa w’ineza isa n’umuyange igisingizo cye cy’ingso nziza), ariko Karungu uwo ngo ari igisambo gitambutse Serugarukirampfizi utarushwaga. Yimuka mu Rwampara n’umugore we basanga Nyirakamugore I Mburabuturo. Abaha inka cumi z’imbyeyi z’intizo. Karungu amaze kuzishyikira aha Nyiraneza itegeko ati; “ujye unywa amacunda gusa, naho ikivuguto n’nshyushyu, bibe ibyange.
Nyiraneza yemera ubusambo bw’umugabo we, anywa amacunda, ikivuguto n’inshyushyu abiharira Karungu. Bukeye Karungu yongera kumubwira ati; Dore tumaze kubona amavuta, nayo ntukayakoreho nayanjye. Nyiraneza abyemera ariko agononwa.Bukeye agenderera abandi bakobwa b’imburabuturo, arabaganyira, abatekerereza urupfu yapfuye.
Abandi baramuseka, bamwe bamwemeza ko azajye arunga basangire. Arita mu gutwi arataha. Nimugoroba Karungu acyura inka arinikiza arazikama. Zihumuje ajya munzu. Umugorewe aramugaburira. Amuhereza indosho nawe yenda indi barasangira. Karungu aramureba ntiyamubuza, ariko arya ajiginywa, ku mutima ati “nzaguharika!
Bukeye, Karungu ntiyazuyaza ajya kurambagiza umugore ku Kacyiru. Ahasnga umugore w’ikirongore witwaga Nyirakamagaza. Aramusaba aramuhabwa, aratebutsa barashyingira. Nyirakamagaza ageze kwa Karungu amugabanya inka na Nyiraneza. Amutegeka ko atagomba kurya ku birunge. Bukeye abantu b’imburabuturo bamaze kubimenya, bati; uyu si umushumba wa Nyirakamugore ubanza ari umgabo we wazutse.
Nyirakamagaza we yemera amategeko, ariko akajya abirya rwihiswa. Bukeye Karungu arabimenya, ahimba amageza yandi.abwira Nyirakamagaza ati; “kuva ubu nzajya rya ibiruge bikonje nibyo bingwa neza”.Guhera ubwo umugore yamara kurunga agasanga umugabo mu nka akamusigariraho ngo ashokere. Undi agaca ruhinganyuma akajya kwiba bya birunge akabirya.
Umugore yatahuka agakubitwa n’inkuba akayoberwa uwamwibye akumirwa. Karungu yacyura akabura ibirunge akamutonganya bakarara ku nkenke. Nuko biba akamenyero, Nyirakamagaza amaze gushoberwa atangira kugenzura umwiba. Bigeze mu mashoka y’inka, atuma umwana, ku mugabo we ngo amubwire ko agiye kureba iwabo bamuhururije ko barwaye (ariko ubwo yaramushukaga).
Umwana amaze kubwira se, Karungu ashyira nzira ajya kurya ibirunge by’akamenyero asanganywe. Ageze imuhira asanga umugore yamwihishe, asumira urwabya rw’ibirunge akoramo araroha. Nyirakamagaza, aramubaza ati; “ubwo uragira ibiki?”Karungu aramwara, aterura urwo rweso rwarimo ibirunge arucinya umugore rumusandariraho. Nyirakamagaza ararubira,afata Karungu amushinga amenyo ku mazuru arashingishira arashikura aracira, amusiga na bya birunge, induru arayidehera. Rubanda barahurura, basanga Karungu yacitse amazuru avirirana, n’ibirunge byamuhindanije, inkwenene bayivaho bariyamirira bati;Nyirakamagaza yariye Karungu yamuciye amazuru amujijije ibirunge yamwibye! Ng’uko inkomko y’umugani YARIYE KARUNGU, kurya Karungu,kurakara cyane, kurubira.
GAKWANDI James


text:
Ubuki busarurwa mu mpera zigihe cyo kuzana indabo kw’ibihingwa. Umuvumvu ahitamo ibinyagu bifite ubuki bweze, butwikije akantu kumweru gakozwe mu binyagu. Ibinyagu bishobora gucibwamo uduce kandi ibyo bikase bikagurishwa bigitohatoshyecyangwa bigashwanyaguzwa bikayungururwa batandukanya ubuki n’ibinyagu. Ibinyagu inzuki zubakamo ibyari byazo kandi nanone bishobora no kugurishwa. Ibinyagu bishobora kubikwa kugeza igihe baboneye byinshi bikoroha bimeze nk’amazi bigahinduka nka beto. Abavumvu benshi bakunze kujugunya ibinyagu, batazi agaciro kabyo. Bishobora gukoreshwa nko gutangira amazi afite ingufu k’umubiri no kubihingwa,mugutera irangi mu myenda, mu gukora buji n’imitsatsi itandukanye n’impu. Ibinyagu byinshi ku isi bicuruzwa biturutse muri afurika.
Ibikoresho
Ibikoresho byinshi bikenerwa n’abavumvu barubanda rugufi bikorwa mu bikoresho byo mucyaro.
Icyuma gisohora umwotsi ( ifumba).
Umuvumvu akenera umwotsi utuma inzuki zituza mu gihe ari guhakura. Iki ni igikoresho bifashisha gitanga umwotsi. Iki gikoresho gikozwe mubintu bicanwa bifite amase y’inka yumye, cyangwa ibipapuro, n’agakoresho gatanga umwuka gafasheho. Abavumvu bakoresha iki cyuma iruhande rw’umujyango w’umutiba mbere yo kuwufungura n’umwotsi utuje inzuki zikava mugace k’umutiba zijya mukandi gace.
Icyuma gisohora umwotsi(ifumba).
- igikarito gikozwe mucyuma gifite umwobo hejuru ucamo umwotsi, akaba ari naho bacisha ibyo ibitanga umwotsi.
- ibicanwa bishyirwa mundiba bigakora umwobo umwuka uzamukamo.
- munsi ibumoso, bahifashisha mu kwinjizamo umwuka uciye mu twobo tubiri dutandukanye.
- ni byiza ko umwotsi wonyine nta na furemu yinjira iturutse muri cyiriya cyuma no kuba umuriro ugomba kujya hanze ako kanya ukimara kwifashishwa.
Imyenda y’ubwirinzi ikerwa n’abavumvu kugira ngo batarumwa n’inzuki, bishobora kubatera uburibwe bw’ibikomere. Igice cy’umubiri cy’ingenzi cyo kurinda ni mumaso, byumwihariko ku maso no kumunwa, ingofero ndende ifite n’udukungirizo ni byo bifashisha. Indi myenda ishobora kuba ibitwikira intoko(ga), bote n’ibitwikira umubiri wose. Imyenda y’ibara ry’umweru niyo bifashisha, kuko inzuki zikunda kuruma imyenda ifite ibara ry’umukara. Nubwo uba wambaye, izere ko ntahanu hacitse kumyenda kuburyo inzuki zahakurumira ukababara.


text:
Janet Nkubana, afatanije n’umuvandimwe we batangije company bise Gahaya Links. Iyo company izwi cyane mu kuba yarahaye agaciro uduseke ndetse n’ibindi bikoresho bibohwa. Bahinduye isura y’uduseke bongeramo amabara ndetse banaducuruza mu bihugu byo hanze bibanze ku gihugu cya Leta zunze ubumwe z’Amerika.
Kuri ubu Company yabo igeze kure, yaba mu bucuruzi ndetse no guteza imbere abagore cyane cyane abo mu cyaro.
Ubusanzwe Janet yize ibijyanye n’ubuhanzi ndetse na design. Yakuze abona mama we aboha inkoko bakoreshaga aho babaga mu nkambi z’impunzi ndetse n’ababyeyi bandi babanaga bakabyigisha abana babo.
Nyuma ya Jenoside yakorewe abatutsi mu 1994, yakoze muri Hotel kiyovu ari umuyobozi wayo. Icyo gihe yahuraga n’abagore benshi bari barasizwe iheruheru n’iyo Jenoside basabiriza. Hashize iminsi atangira kubona bamwe mu basabaga bazana uduseke tuboshye bagacuruza ku bazungu babaga baje muri iyo hoteri. Atangira kujya abafasha kucuruza utwo duseke ndetse ageze aho abafungurira akazu, bakajya bacururizamo ibyo baboshye byose.
Hotel Kiyovu yarafunzwe maze kuri we abona ari igihe cye cyo gukora ibyo akunda noneho. Ajya mu giturage kureba abagore bazi kuboha atangirana n’abagore batanu, kuri ubu yigishije abagore benshi kuboha kandi akagura n’ibyo bakoze, akaba kuri ubu akorana n’abagore babarirwa mu bihumbi.
Usibye kuboha uduseke rero yagiye no mu bya moderi, atangira gukora amaherena, amasakoshi nabyo biboshye ndetse batangiye no gukora imyenda y’ibitenge.
Kuri ubu ibihangano bye by’amabijoux biri ku rugero mpuzamahanga aho hari ibyambarwa n’aba star bazwi nka Alicia keys, Queen Latifah. Abicururirza kandi no mu iduka rikomeye rya Macy’s. Company rero yaragutse mu buryo bugaragara ndetse isoko rye rinini ni iryo muri Leta zunze ubumwe bw’amarika.
Zimwe mu mbogamizi (challenges) yahuye na zo harimo guhuza abagore bari bafite ibibazo birimo kuba abagabo ba bamwe barishe imiryango y’abandi bagore kugirango bakorere hamwe. Nyuma y’igihe gito batangiye kujya babona amafranga bakikura mu bukene bagiye barushaho gukorana neza ndetse no kwiyongera.
Janet rero agira inama abagore ababwira ngo ntibitinye bakore akongeramo ati” ubucuruzi ubwaribwo bwose bwakugeza aho ariho hose ”
Janet : uko Gahaya Links yatangiye
Janet Nkubana, afatanije n’umuvandimwe we batangije company bise Gahaya Links. Iyo company izwi cyane mu kuba yarahaye agaciro uduseke ndetse n’ibindi bikoresho bibohwa. Bahinduye isura y’uduseke bongeramo amabara ndetse banaducuruza mu bihugu byo hanze bibanze ku gihugu cya Leta zunze ubumwe z’Amerika.
Labels: abagore


text:
Nyamagabe: Urubyiruko ruhagarariye urundi rwashoje inteko rusange aho rwigaga uko rwabasha kwigira.
Kuva kuwa kane tariki ya 27/12/2012 kugeza kuwa gatanu tariki ya 28/12/2012,  Urubyiruko rusaga 170 ruturutse mu mirenge 17 igize Akarere ka Nyamagabe rwari mu nteko rusange y’urubyiruko yari ifite insanganyamatsiko igira iti: “Rubyiruko twiteze imbere, duharanira kwigiraâ€.
Atangiza ku mugaragaro iyi nteko rusange, Umuyobozi w’Akarere ka Nyamagabe akaba n’umuhuzabikorwa w’inama y’igihugu y’urubyiruko mu karere, Mugisha Philbert, yasabye urubyiruko guharanira kwigira bihesha agaciro kuko ntawundi uzabagenera uko bagomba kubaho ejo hazaza uretse bo ubwabo.
Yakomeje kandi abasaba ko imihigo biyemeje kugeraho uyu mwaka bagomba kuyigeraho 100% ndetse bagakomeza no gutekereza ku mishinga migari izafasha Urubyiruko kwiteza imbere muri gahunda y’iterambere rirambye ry’akarere ndetse no muri gahunda y’imbaturabukungu ya kabiri (EDPRS II nk’uko umukozi ushinzwe urubyiruko, umuco na siporo mu karere ka Nyamagabe, Nkurunziza Jean Damascene abitangaza.
Umuhuzabikorwa w’Inama y’Igihugu y’Urubyiruko ku rwego rw’Igihugu, Uwiringiyimana Philbert yasabye urubyiruko gukomeza kuzirikana ku bikubiye muri gahunda y’agaciro kanjye harimo; gahunda yo kugira koperative imwe muri buri kagari, kuremera urubyiruko hafashwa cyane urubyiruko rutishoboye bityo bikabafasha kwiteza imbere na gahunda yo kwiharika ku rubyiruko, ibi byose bikazatuma urubyiruko rurushaho kwigira no kudatega amaboko cyangwa ngo rukomeze gusindagizwa.
Yakomeje kandi asaba urubyiruko kwirinda ibisindisha n’ibiyobyabwenge cyane ko aribyo bigira uruhare mu kudindira kw’ibikorwa n’imishinga ruba rwateguye, anizeza urubyiruko rwa Nyamagabe ubuvugizi mu mishinga yarwo, kandi abasaba gukomereza aho bari cyane ko urubyiruko rwa Nyamagabe rwerekanye ko rufite imishinga isobanutse nk’uko byagaragaye mu nkera y’imihigo yo kuwa 12/12/2012 I Kigali aho Nyamagabe yegukanye umwanya wa mbere.
Mu myanzuro yafashwe n’Urubyiruko rwitabiriye inteko rusange harimo gushyira mu bikorwa gahunda y’Akaciro kanjye, gutangiza gahunda y’Ubwizigame no kwiharika k’Urubyiruko no gukomeza kuvugira urubyiruko mu mishinga igamije kubateza imbere.
Mu byifuzo bagaragaje, urubyiruko rwifuje ko gahunda ya Hanga umurimo n’ikigega cy’ingwate yakwegerezwa urubyiruko by’ukuri ntibihere mu mvugo gusa ahubwo ugasanga n’ubundi abasanzwe bafite amikoro aribo bagezweho n’iyi gahunda.
Umunyamabanga Nshingwabikorwa w’Akarere ka Nyamagabe, NSHIMIYIMANA Jean Pierre yijeje urubyiruko ubufatanye kandi abasaba gukomeza kurushaho gutekereza imishinga yabafasha kwiteza imbere, abizeza ko Akarere kiteguye kubaha ubufasha ubwo ari bwose bazaba bakeneye.
Iyi nteko rusange yitabiriwe n’abagize komite y’inama y’igihugu y’Urubyiruko ku rwego rwa buri Murenge no ku rwego rw’Akarere, abahagarariye Urugaga rw’Urubyiruko ku rwego rwa buri Murenge n’Akarere n’abahagarariye urubyiruko mu mashuri yisumbuye na Kaminuza.


text:
U Rwanda ruritegura kwifatanya kwizihiza Umunsi Mpuzamahanga w’Ururimi Kavukire usanzwe wizihizwa ku itariki ya 21 Gashyantare buri mwaka. Kuri iyi nshuro ya 14 u Rwanda rugiye kuwizihiza, Inteko Nyarwanda y’Ururimi n’Umuco irashishikariza buri Munyarwanda wese gutanga umusanzu we mu kunoza no guteza Ikinyarwanda imbere kuko gihatse ubukungu bwinshi nk’uko bisobanurwa n’Umuyobozi w’Ishami ry’Ururimi mu Nteko Nyarwanda y’Ururimi n’Umuco, Bwana NSANZABAGANWA Modeste.
Ati: “Buri Munyarwanda agire ubushake bwo kunoza Ikinyarwanda, utakizi akige. Kuko tugeze ahantu hakeneye ubushake bwa buri wese. Ubungubu twemeye indimi enye zigomba gukoreshwa mu buzima bwa buri munsi hano mu Rwanda. Ni inzira nziza yo kwagura amarembo, ariko tutitaye ku Kinyarwanda cyacu by’umwihariko, cyadindira ndetse kikaba cyasubira inyuma kuko umuvuduko w’izindi ndimi wakirusha imbaraga.”
Buri mwaka, u Rwanda rwifatanya n’amahanga mu kwizihiza Umunsi Mpuzamahanga w’Ururimi Kavukire. Ururimi Kavukire rw’Abanyarwanda ni Ikinyarwanda. Insanganyamatsiko y’uyu mwaka iragira iti:” Kwiga no kunoza Ikinyarwanda ni inshingano yange nawe”. Muri make, iyi nsanganyamatsiko irashaka kuvuga ko buri muntu wese akwiye kumva ko ari inshingano ye kugira uruhare mu kwiga, kwigisha, gusakaza, kunoza no kurengera Ikinyarwanda kuko ari igihangano n’umurage by’Abanyarwanda bose.
Uyu munsi uzizihizwa mu Rwanda hose. Ku rwego rw’Igihugu, ibirori bikazabera i Kigali. Bizarangwa n’imbyino gakondo, imivugo, ikinamico ngufi n’ubutumwa buzatangwa n’abayobozi bakuru.
Ubusanzwe u Rwanda rwifatanya n’isi yose mu kwizihiza Umunsi Mpuzamahanga w’Ururimi Kavukire ku itariki ya 21 Gashyantare buri mwaka. Ariko kuri iyi nshuro, ibirori bijyanye n’uyu Munsi biteganyijwe ko u Rwanda ruzabikora muri Werurwe kubera ko wagiye uhurirana n’izindi mpamvu zihutirwa zijya n’ubuzima bw’Igihugu.
Umunsi Mpuzamahanga w’Ururimi Kavukire washyizweho n’Ishami ry’Umuryango w’Ababibumbye ryita ku Burezi, Ubumenyi n’Umuco (UNESCO) mu wa 1999. Mu wa 2000, Inama Rusange y’Umuryango w’Abibumbye yanzuye ko mu bihugu biwugize, itariki ya 21 Gashyantare iba Umunsi Mpuzamahanga wahariwe Ururimi Kavukire ariko bitewe na gahunda zacyo, buri gihugu kikaba gishobora kuwizihiza ku yindi tariki.
Mu kwizihiza uyu munsi ukomeye ku isi muri rusange no ku Rwanda by’umwihariko, Inteko Nyarwanda y’Ururimi n’Umuco ivuga ko muri uyu mwaka wa 2017, uzabimburirwa n’ibikorwa bitandukanye birimo ibiganiro ku maradiyo na tereviziyo ku ngamba zo kurengera Ikinyarwanda, ikiganiro n’abanyamakuru, ibiganiro mu mashuri, kwamamaza uyu munsi mu bitangazamakuru n’inama nyunguranabitekerezo ku mikoreshereze y’Ikinyarwanda.
Mu mpamvu z’ingenzi zituma u Rwanda rwizihiza uyu Munsi harimo guhesha agaciro Ikinyarwanda nk’ururimi kavukire Abanyarwanda bose bahuriyeho n’indimi shami zarwo, kwirinda ko ururimi rw’Ikinyarwanda rwasubira inyuma cyangwa rukazimira, kwifatanya n’amahanga mu kwizihiza Umunsi mpuzamahanga w’Ururimi Kavukire rwo ngobyi y’Umuco w’Igihugu no gukangurira Abanyarwanda, cyanecyane urubyiruko, gukunda no kuvuga neza Ikinyarwanda, guhanga mu Kinyarwanda no kumenya ubukungu bugikubiyemo nk’amateka, imitekerereze n’ibindi.
Uyu munsi ugiye kwizihizwa mu gihe ururimi rw’Ikinyarwanda rugihura n’imbogamizi zikomeye zirimo ivangandimi riterwa ahanini no kudaha Ikinyarwanda agaciro gikwiye kwa bamwe, kukivuga uko umuntu yishakiye bitagihesha agaciro, ubunebwe bwo kwishakamo ubushobozi bwo kuvuga icyo ushaka kuvuga mu Kinyarwanda kinoze, aho Umunyarwanda uzi izindi ndimi avuga Ikinyarwanda akagera aho ajya gusobanura ibintu ukumva aravuze ngo:” Sinzi uko nabivuga mu Kinyarwanda”, nyamara kandi umuturage utazi izindi ndimi avuga ibyo azi n’ibyo atekereza byose mu Kinyarwanda kinoze. Hari n’imvugo z’urubyiruko zituma rutamenya Ikinyarwanda mbonera gikoreshwa mu ruhame.
Umuyobozi w’Ishami ry’Ururimi mu Nteko Nyarwanda y’Ururimi n’Umuco akangurira abantu bavugira mu ruhame cyangwa babwira abantu benshi nk’abahanzi abanyamakuru, abayobozi, abavugabutumwa mu madini n’ababyeyi kwihatira gukoresha Ikinyarwanda kinoze, bakitonda bakaba intangarugero kuko iyo bakoze amakosa y’ururimi ababwirwa bayafataho urugero cyane ko baba babwira abantu benshi kandi babafitiye ikizere.
Ati” Abahanzi, abanyamakuru benshi ni urubyiruko rugihura n’ikibazo cy’ururimi rutaboneye. Kandi burya ni na bo bakwiye kurunoza cyane kuko urubyiruko rundi rubibonamo. Icyo umuhanzi cyangwa umunyamakuru yavuze bakeka ko ari cyo. Abo rero tubakangurira kugira ubushake buhagije bwo kuvuga ururimi runoze kuko baba babwira benshi.”
Uyu muyobozi kandi asanga nta munyeshuri ukwiye guhanwa ngo ni uko yavuze Ikinyarwanda ku ishuri ahubwo ko yafashwa kukivuga neza.
Ikinyarwanda nk’ururimi kavukire, kemewe n’Itegeko Nshinga ry’u Rwanda nk’Ururimi rw’Igihugu ndetse n’urw’Ubutegetsi. Indirimbo yubahiriza Igiguhu na yo iruha agaciro gakomeye kuko irugaragaza nk’ipfundo ry’ubumwe bw’Abanyarwanda, aho igira iti:” Umuco dusangiye uraturanga, « Ururimi rwacu rukaduhuza ».
**********


text:
Kuva mu myaka yo hambere, uwambaye ikote afatwa nk’umusirimu bitewe na sosiyete abarizwamo ndetse hakaba n’aho ahabwa agaciro gahambaye kurusha abandi bitewe n’uko agaragara muri rubanda.
Benshi bambara ikote bagasahinda, abandi bakabura umwifato nyamara abahanga mu by’imyambarire bashyizeho amabwiriza asa n’ahuriweho nk’icyita rusange ku bihebeye iyi myambarire.
Mu gihe wambaye ikote hari ibyo ugomba kwitaho uhereye ku buryo witwara ku giti cyawe no mu ruhame, imyambarire bijyana, ingendo ikuranga n’ibindi.
Bitewe n’ahantu n’igihe hari umuco uhurirwaho aho hari aho usanga abantu baharaye amakote y’ibifungo bibiri, asatuye inyuma cyangwa ku mpande ebyiri n’ayandi.
Iby’ingenzi byo kwitaho akenshi bijyana no kureba niba ingano ya karuvati ijyana no ku ijosi ry’ikote kuko iyo ari hato bigaragara neza ndetse byitwa ibigezweho mu gihe iyo habaye hanini benshi babibona nk’ibyataye igihe.
Iyo ugura ikote rikwegereye ureba niba mu bitugu rigukwira neza, kuko iyo umuntu yambaye ikote ritamufata cyangwa ngo ribe rimwegereye bigaragara nabi.
Impuguke mu by’imyambarire zitanga inama yo kwambara ikote ry’ikigina ku ishati y’umukara niba atari igihe cyo gushyingirwa.
Umukandara ukwiye kuba muto kandi uhuje ibara n’inkweto, biba byiza iyo risa n’iry’ikote.
Hari ibintu bifatwa nk’ibiciriritse ariko iyo ubyitayeho ufatwa nk’umusirimu ndetse aho wasohokeye bakakubona nk’umuntu usobanukiwe.
Mu gihe ugiye kwicara, biba byiza gufungura ibifungo by’ikote kuko utabikoze ushobora kuryangiza. Abahanga mu myambarire n’imitako, bavuga ko igifungo cyo hejuru ku ikote ry’ibifungo bibiri gikwiye kuba kiri ahagana hejuru.
Ukwiye kugenzura niba amasogisi wambaye ari maremare ku buryo amaguru ataza kugaragara mu gihe wicaye. Ikindi ni uko karuvati ikwiye kuba yijimye ugereranyije n’ishati wambaye.
Hari ingingo abantu bakunze kwambara amakote batumvikanaho, ivuga ko ikote rikwiye kuba rirerire kugira ngo ritwikire imashine y’ipantaro no ku kibuno. Akenshi usanga bamwe bahitamo ikote rirerire, abandi irigufi. Karuvati ikwiye kugera mu rukenyerero cyangwa ikaba ngufi cyane, kuko iyo iri hagati ntibigaragara neza. Abantu babira ibyuya cyane bagirwa inama yo kwambara isengeri buri gihe.


text:
Muri gahunda y’imibereho myiza n’iterambere leta y’uRwanda ihora iteka itekereza ku byiciro byihariye by’abanyarwanda hagamijwe kubaka ubushobozi n’uruhare rwa buri mwene gihugu mu iterambere. Iyi gahunda ya guverinema y’urwanda ijyana na gahunda mpuzamahanga.
Ku wa 03 Ukuboza mu karere ka Rusizi kimwe n’ahandi hose mu gihugu hizihijwe umunsi mpuzamahanga ngaruka mwaka w’abafite ubumuga. Uyu munsi wizihirijwe mu murenge wa Bugarama ahahuriye abafite ubumuga n’abandi baturage bari bakereye kwizihiza uyu munsi hamwe n’abafite ubumuga. Uyu murenge ukaba ari Umurenge ubarizwamo abafite ubumuga benshi mu karere.
Abafite ubumuga bishimiye uyu munsi banashimira leta y’uRwanda uko idahwema kubitaho mu ngeri zose z’ubuzima.Bakaba bishimira ko abafite ubumuga badahezwa mu bikorwa bya buri munsi aho leta ikora ibishoboka byose kugira ngo buri wese ufite ubumuga ajye ahabona.
Umuhuzabikorwa w’inama y’igihugu y’abafite ubumuga mu Karere ka Rusizi bwana RENZAHO Faustinyagaragaje ko muri buri murenge w’akarere Rusizi hari koperative y’abafite ubumuga aho bakora ibikorwa byo kwiteza imbere bafashijwe n’ubuyobozi bw’Akarere.Umwe mu bafite ubumuga SEMBEBA Georges ati: ntabwo ufite ubumuga hano mu murenge wa Bugarama koperative yacu igizwe n’abantu barenga 100 kandi dutanga ubwisungane mu kwivuza tudahangayitse tubikesha igiceri cy’amafaranga ijana tugenda dushyira hamwe. Ati kugeza ubu nta muntu ufite ubumuga ukenera amafaranga guhera ku bihumbi bitanu kuzamura ngo abibubera cyangwa ngo ajye gusabiriza cyangwa gusebanya. Ati tworora amatungo magufi kandi tunoroza bagenzi bacu .Ibi byose tubikesha leta yacu yadushishikarije kwishyira hamwe.
Umuyobozi Ushinzwe ibikorwa rusange mu karere Madamu UMUTONI Prisca wari umushyitsi mukuru yongeye kwibutsa abari bitabiriye ko uyu munsi ari ukomeza kugaragaza ko abafite ubumuga bafite uruhare mu iterambere ry’igihugu. Ko buri wese ufite atagomba guhezwa nk’uko insanganyamatsiko y’uyu munsi yabigarukagaho. Yasoje akomeza gusaba abatabiriye uyu munsi guhora baharanira iterambere kandi badaheza abafite ubumuga.


text:
Nyamasheke: Intore za Gasayo zahize kwesa imihigo iganisha ku itarambere n’imibereho myiza
Mu muhango wo gusoza itorero ry’igihugu ku rwego rw’imidugudu wabaye kuri uyu wa kane tariki ya 14/06/2012, intore zo mu midugudu igize akagari ka Gasayo ko mu murenge wa Karengera mu karere ka Nyamasheke More...
Umudugudu ni wo shingiro ry iterambere
Aya magambo ngo “umudugudu ni wo shingiro ry’iterambere†yagarutsweho n’abari bateraniye mu gikorwa cyo kwishimira kuba umurenge wa Tumba warabaye uwa mbere mu kwesa imihigo ugereranyije More...
Kamonyi: Abatuye akagari ka Ruyenzi bagiye kwiyubakira ibiro by’Akagari
Bitewe n’uko aho ubuyobozi bw’Akagari ka Ruyenzi bukorera hatajyanye n’igishushanyo mbonera cy’umujyi wa Kamonyi, ikindi kandi ngo ikibanza ako kagari gakoreramo kikaba ari icya More...


text:
A MOMENT IN BELGIUM PART 21
imodoka iraparitse, hashize akanya mbona justin arinjiye ahagarara muriyo nyubako asa nkuwikanze, ngiye kubona cyakirara cyari cyagiye hanze kirinjiye gifunga umuryano ndetse na babandi bandi barasohoka bava aho bari bahishe bafite nibibando bazenguruka justin!
PART 21
Ubwo njye nari nihishe hafi aho ntegereje kureba ibigiye kuba, ngiye kubona mbona justin yifashe kugahanga atangiye kuvuga,baba bamukubise igikoni cyiza cyo mumugongo agwa nkaho hakurya bamujyaho barahondagura ndetse umurara avuga amagambo nkuko nayamubwiye,ndetse nyuma yo kumukubita bakamunoza neza bamusigaho barigendera,justin asigara adashobora no kwinyeganyeza, ubwo njye kumutima narindimo gusenga nti: “ mana rwose umfashe ibintu bicemo!” ubwo ntakindi nakoze, nahise niruka njya kureba justin , mugezeho numva agahinda karanyishe ariko nkumva ntakundi byamera kuko byari ngombwa ko mbateranya na japhet.
Namugezeho mvuga nti: yoooh!ese disi ni justin, ninde wakugize atya subwo justin!? Birumvikana justin ntiyagombaga gusubiza kuko ntacyo yaragishoboye yari yabaye imboga wese wese. Ubwo nahise muterura ndamwiyegamiza mujyana mumodoka ye mpita mwerekeza kwa muganga ndetse muguma hafi nanga kuhava atarabyuka! Nakomeje kwicara aho ngaho, ngiye kubona mbona yvette nawe arahageze, ambonye agwa mukantu ahita anyitegereza cyane ndetse ubona umujinya wamwishe, aravuga ati: utamb………. Atararangiza mpita mufata kumunwa ndamusohora tujya ahiherereye, ndamubaza nti: urashaka gukora ibiki subwo!? Ngiye kubona mbona umukobwa arimo kurira ayumujinya ahita ambwira ati: niko jona! Sinshaka kumva ko za nimero wanyatse arizo zigize musaza wanjye gutya!!
Mwabantu mwe yvette yavuze atyo ngira ubwoba, kumutima nti:” singaho umutego mubi ushibukanye nyirawo!!” ubwo ntakindi nakoze, ahubwo nafunze umwuka ndamutuzisha mujyana kuruhande ndamubwira nti: nonese yvette we!! …. Nawe ati: vuga ndakumva!! Njye: ibintu ngiye kukubwira, uribuntege amatwi neza mbikubwire!? Yvette: vuga yewe ntacyo ndakumva!
Njye: dore justin ni musaza wawe kandi dukunda twese, iyo nkubwira ibi byose mbere yuko nkwaka nimero ze, ntiwari kubona imbarara zo kuzimpa ariko ubu ngubu ndakeka ibintu biraza kujya muburyo! Yvette: nonese nigute byajya muburyo ubona musaza wanjye ari mubitaro! Njye: humura, muganga amaze kumbwira ko ntakibazo aribuze gukanguka! Harubwo se wari wishimiye ko musaza wawe justin akomeza gukorana na japhet wumugira nabi!? Yvette: hoya simbikunze ariko se ibi biratuma amuvaho!? Nanjye nti: yvette! Buriya ushobora kuba utazi neza japhet ngo nimuntu ki! Uriya muswa yarampemukiye bishoboka byose, ese koko urankunda byanyabyo!?
Yvette: ariko se jona! Uragira ngo nzavuze ingomba nibwo uzumva ko nakwihebeye, ndagukunda rwose kandi ntacyo ntakwereka! Njye: nonese urumva nari kuba umukunzi wawe nte kandi justin akiri umwanzi wanjye! Gusa ndumva ubu ntamabaraga nabona zo kukubwira uburyo japhet yampemukiye gusa……….. ntararangiza yvette ahita ambaza ati: ariko se ko numva urimo kunshanga jona, ubu koko kuba wakubitishije justin biratuma areka japhet aze munzira nzima!?
Njye: nyine nibyo narinkikubwira,nakoze uko nshobye ngo justin aze kugira ngo ni japhet washakaga kumwica bityo aze guhita amwanga urunuka ntibazongere gukorana, ndetse nanjye naraho hafi mpita mutabara muzana kubitaro, namenya ko arinjye wamutabaye turahita tuba inshuti dufatanye kurwanya japhet! Urumva Atari agatekerezo se!? nkimara kuvuga ntyo mbona yvette arimo gushoka amarira mumaso, mukozeho ahita avuga ati: jona! Rwose nuko nivugira bakagira ngo narasaze, nahubundi utagukunda sinzi umuntu yazakunda, ubwo koko urumva ukuntu urumuhanga! Kandi koko justin ndamuzi abika inzika ntiyakongera gusubirana na japhet! Njye: yoooh! Sha urakoze rwose, kandi nizere ko umbabariye kubyabaye kuri musaza wawe! Sibyo se yvette!? Nawe ati: yego icyangombwa nuko ari muzima kandi aza gusubira munzira nzima!
Njye: kandi rero yvette, iyo ndebye neza ngashishoza mbona japhet ashobora kuba yihishe inyuma yurupfu rwumubyeyi wanyu, kuko ntakuntu yahita atwara uruganda rwanyu gutyo gutyo atarabiteguye kera!! Yvette: yeeeh! Uziko………… atararangiza muganga ahita aza aho twari turi ati: muze mujye kureba umurwayi wanyu yakangutse!? Ubwo twahise twerekeza yo vuba vuba koko dusanga justin arimo kureba, ambonye ahita yicwa nagahinda ndetse amarira amuzenga mumaso, ngiye kumva numva aravuze ati: jonathan, umbabarire rwose kubyabaye byose!? Nanjye nti: hoya ntampamvu justin…….. ntararangiza ahita avuga ati: se shahu wavuze ko narinje kuguhiga, ngo wicwe kumbe numutego wiriya nyamanswa ngo ni japhet yashakaga kumpitana ngo ntazayitambika mubikorwa byayo!!!
Njye: yeeeh! Have have ntibyashoboka ko yaba ari japhet nukuntu mwari inshuti! Ubwo navuze ntyo mpita ndya yvette akara, amenya ibyo ndimo gufinda! Ubwo justin nawe yahise asubiriza hejuru ati: hoya ntakuntu wanyumvisha ko atariwe kandi abampondaguraga babyivugiye ko arimo kunyica ngo ntzamwicira gahunda! Yvette: ese ubundi waretse gukorana nawe justin! Justin nawe ati: hhhm! Abwo se ko ngiye kumuhiga uriya muswa mubi! Umujinga ntacyo ntamukoreye none iyi niyo nyiturano!.. gusa nizere ko jonathan wambabariye kubyo nagukoreye byose, nabaga nabwiwe nuriya muswa ngo ni justi! Njye: sha humura rwose, icyingenzi nuko utakiri kumwe nawe!
Twakomeje kuganira biratinda ndetse nza gusezera mbasigana bombi ndataha dore ko bwari bumaze no kwira kandi hari nagahunda mfitanye na George mugitondo ntagombaga kwica, mwabantu mwe naraye mfite intekerezo nyinshi cyane ndetse nkibuka ukuntu yvette yanyumvise akanshigikira mubyo nakoze nkumva ndimo kumushimira cyane kumutima ndetse nkibaza nimpamvu atarimo kumva muntekerezo bikanyobera! Nakomeje muribyo sinamenya igihe nasinziriye ndetse muriro joro naje kurota inzozi zandyoheye byahatari gusa zikanantera ubwoba, kuko narose nakoze ubukwe bwiza cyane, yvette ariwe mugeni wanjye ndetse Rachel ariwe urimo kuduhereza na justin bose bambariye kubutaha ndetse twishimye byacyane. Kumutima naribazaga nti:” ese kuki atabaye Rachel umukunzi wanjye akaba yvette!!?”
Ibyo sinabitinzeho cyane,ahubwo nahise nihagurikira nditunganya ngira ngo njye guhura na George kubwagahunda twari dufitanye, ntakindi nahise nkora, nashatse akanimero ka mama jonathan mpita nerekera njye kureba George, ubwo ntahandi twari guhurira Atari kumuhanda wa gariya moshi nkibisanzwe.ubwo njye nahagereye kugihe ndetse sinategereje umwanya munini kuko na George yahise ahagera gusa ijambo ryambere yambwiye, yaravuze ati: umva rero jonathan! Mbere yuko tugira ibindi dukora,banza ungire inama! Nanjye nti: inama bwoko ki se kandi geo!? Nawe ati: wamukobwa nakunze, iri joro twaganiriye ariko yananiye ati afite undi nawe yihebeye ngo kandi ntiyamuhemukira, kandi rwose uwo mukobwa ndamukunda nubwo akiri umunyeshuri,Rachel weeee genda ntuzanshika! ….. akibuga gutyo numva nguye mukantu, ndikanga ndetse nubwoba buranyica, kumutima nti,””mana mfasha abe Atari Rachel wanjye, abavandimwe twakunze!!!”” ubwoba bwaranyishe ariko ndijijisha nanga kumwereka ko harikibaye ahubwo mpita mvuga nti: hahaha! Humura ubwo yemeye kuganira nawe, byarangiye nuwawe! Ahubwo se dupange gahunda!! Nawe ati: sawa natcyo, gusa uzabimfashamo! Nonese gagunda iteye ite!? Ubwo nahise muha nimero za mama jonathan ndetse muha nifoto ya jonathan, mpita mubwira nti: ndashaka ko ushimuta uyu musore ukirinda kumubabaza birenze ubundi……. Ahita avuga ati: hanyuma se!!? njye:uyu musore nyina amukunda kubi,namubura akumva ko yashimuswe natwe tuzaba dufite kumukoresha icyo dushaka!
George: nonese igisasu cyo bite byacyo ko narangije kugishyira mugikapu! Nanjye nti: nibyiza! Izo nimero nicyo ziri bukore, uramuhamagara umurangire ahantu uraba washyize icyo gikapu, umubwire ko akikujyanira muri iriya super market iri hepfo aha, umubwire ko natabikora abura umwana we! George: urashaka guturitsa hariya hantu se!? njye: icyo nshaka sicyo! Njye kamera zaho zose ndazica hasigare iyo ndaba nahestaye yonyine, gusa nyine birakorwa mwijoro hatagira uhasiga ubuzima!
George: yeeeh! Ubwo se ugamije iki!? Nanjye nti: humura uzabimenya bimaze kuba, kandi umenye ko kugira ngo bimwe bikemuke hangirika ibindi!
.ESE JONATHAN NONEHO YAPANGIYE IKI UYU MUGORE!?
.ESE RACHEL NA GEORGE NA JONATHAN BO BITE!?
ntucikwe na PART 22…
PART 22 yamaze kugera kuri page yacu ya facebook yitwa dusabane magazine
https://www.facebook.com/Dusabane-Magazine-219384335204773/


text:
Tag Archives: Nyamasheke
Ikibazo cy’abanyeshuri bo mu mashuri abanza b’i Nyamasheke biga bicaye ku mabuye cyangwa hasi cyaba kirimo kubonerwa umuti!!! Ngako akamaro k’itangazamakuru!!!
N’ubwo Paul Kagame arwanya itangazamakuru, ari mu bantu ba mbere bakurikira itangazamakuru. Ibi bikaba bigaragarira mu magambo agenda asubiramo yakoreshejwe n’itangazamakuru cyangwa mu bikorwa byo gukosora ibyo itangazamakuru ryashyize hanze atakoze neza. Urugero rwa hafi minisiteri y’uburezi ngo irimo irakoresha
Nyamasheke: bamwe biga bahagaze abandi bicaye hasi
Abanyeshuri biga muri groupe scolaire St Vicent de Paul Bunyenga riherereye mu murenge wa Nyabitekeri ni mu karere ka Nyamasheke biga bahagaze abandi bicaye hasi kubera kutagira intebe bicaraho, ubuyobozi bw’aka karere buvugako muri aka karere habaye ikibazo cyo kugira
Muzehe wacu we ati twateye imbere! -> Nyamasheke: Bwaki yakamejeje none ubuyobozi bwitabaje abafatanyabikorwa
Amikoro make aracyatuma hari ababyeyi bo mu Karere ka Nyamasheke badashobora kugaburirira abana babo indyo yuzuye bigatuma bahora barwaragurika. Bamwe mu babyeyi bavuga ko ubukene ari bwo butuma habaho imirire mibi mu bana. Muri aka karere harabarurwa abana bagera kuri 546


text:
Uko warwanya ibiheri ugakuraho n’ inkovu zabyo mu maso
Hari abantu baba barazengerejwe n’ibiheri byo mu maso, cyangwa uruhu rwabo rukaba rufite amavuta menshi bityo no mu gihe umuntu akize ibyo biheri hagasigara inkovu z’umukara mu maso. Ku bafite ibyo bibazo, hari uburyo butandukanye kandi buri naturel bwabafasha kwivura.
Uko wakoresha urunyanya ukirinda acne( ibiheri) : Fata urunyanya urukate, ufate igisate kimwe ugishyire ahantu hari ibiheri, urwo runyanya urumazeho iminota 15 hanyuma ukarabe mu maso. Bikorwa inshuro ebyiri ku munsi.
Uko wakivura inkovu ukoresheje bicarbonate de soude : Fata akayiko gato ka bicarbonate de soude uvange n’utuyiko tubiri tw’amazi asukuye ubikube ahari inkovu umare umunota uhakuba ariko wirinda ko bicarbonate de soude yakora mu maso. Bicarabonate de soude irwanya cyane amabara y’umukara. Bicarbonate de soude wayikura mu ma pharmacie.
Uko wagabanya ibiheri ukoresheje masque ya avoka n’indimu : : masque ivugwa hano ni umutsima umuntu asiga mu maso. Vanga indimu n’avocat ubisige mu maso bimareho iminota iri hagati y’icumi na cumi n’itanu ubone gukaraba
Igihe igiheri kigitunguka kitarakura ,ushobora kubisigaho bikamara amasegonda make kigakira
Uko wakoresha masque y’ibitoki n’ibirayi : mu gukuraho amabara y’umukara ushobora gukoresha masque y’ibitoki n’ibirayi, aho ufata ikirayi gitogosheje ukavanga n’igitoki, iyo mvange ukayisiga ahantu hakunze kuba amabara nko mu gahanga, ku zuru no ku kananwa. Bireke bimareho iminota 10 ubone gukaraba ukoresheje amazi y’akazuyazi.
Masque y’ipapayi : ushobora kandi gukoresha masque y’ipapayi mu kwivura amabara y’umukara, ugafata ipapayi ugasiga ahantu hari amabara y’umukara ariko wirinda kwegereza umunwa n’amaso. Bimarane iminota 15 ubone gukaraba witonze.
Uko wakoresha persil : canira persil n’amazi uzishyire mu gikoresho gisukuye ukajya ubikaraba rimwe ku munsi. Mu rwego rwo kubibika neza ni byiza kubishyira muri frigo.
Sandrine U.R.
Professional Beauty Therapist : tel 0783605232 email : sanrun89@yahoo.fr
photo : internet
Ibitekerezo byanyu
-
-
Muraho ? ndi umukunzi w’AGASARO.com. None ndagirango munsobanurire uburyo bwogukoresha ipapayi, mukwivura ibiheri n’inkovu zo mumaso. Ese umuntu akorerha ipapayi rihiye ? cg n’ iribisi ? ese iriya miti yose mwavuze, wayikoresha uhereye k’umuntu ufite imyaka ingahe ? bishobotse mwanyoherereza ubutumwa bugufi (sms) kuri izi nomero 0785194933/0726191117.
Murakoze.
-
-
-
-
-
-
-
-
-
-
-
-
-
-
-
-
njye nitwa Chantal.nifuje gufasha bamwe muri mwe mwazengerejwe nibiheri byo mu maso.kuko nanjye byari byaranze gukira.naje gukurikiza inama batanga hano zose.ubu maze igihe cyimyaka 2 ibiheri byo mu maso byarakize. dore uko nabigenje : 1. nafashe gahunda yo kunywa amazi menshi buri munsi.(mugitondo saa kumi nebyiri nafataga igikombe cyuzuye amazi yakazuyazi.nyuma yisaha nkabona gufata amafunguro ya mu gitondo,ariko atarimo amata menshi. 2. buri gitondo nakarabaga mu maso isabune isanzwe narangiza ngafata ikirayi kibisi kivanze na karoti mbisi nurunyanya navanyemo imbuto nkabisya ngashiramo ubuki.noneho nkabihoma mu maso hose.ibisigaye nkabibika muri frigo.nyuma yiminota 30 ngakarabamo hanyuma nkisiga amavuta yitwa TOPICREM (bebe,enfant,adulte) na nimugoroba nkabikora uko nabikoze mu gitondo.nyuma yukwezi ibiheri byarakize neza ninkovu zigenda zivaho zose.ubu mu maso uruhu rusa nurwumwana wuruhinja pe !gusa bisaba kutarambirwa.email yanjye ni estermugisha1@gmail.com
-
njye nitwa Chantal.nifuje gufasha bamwe muri mwe mwazengerejwe nibiheri byo mu maso.kuko nanjye byari byaranze gukira.naje gukurikiza inama batanga hano zose.ubu maze igihe cyimyaka 2 ibiheri byo mu maso byarakize. dore uko nabigenje : 1. nafashe gahunda yo kunywa amazi menshi buri munsi.(mugitondo saa kumi nebyiri nafataga igikombe cyuzuye amazi yakazuyazi.nyuma yisaha nkabona gufata amafunguro ya mu gitondo,ariko atarimo amata menshi. 2. buri gitondo nakarabaga mu maso isabune isanzwe narangiza ngafata ikirayi kibisi kivanze na karoti mbisi nurunyanya navanyemo imbuto nkabisya ngashiramo ubuki.noneho nkabihoma mu maso hose.ibisigaye nkabibika muri frigo.nyuma yiminota 30 ngakarabamo hanyuma nkisiga amavuta yitwa TOPICREM (bebe,enfant,adulte) na nimugoroba nkabikora uko nabikoze mu gitondo.nyuma yukwezi ibiheri byarakize neza ninkovu zigenda zivaho zose.ubu mu maso uruhu rusa nurwumwana wuruhinja pe !gusa bisaba kutarambirwa.email yanjye ni estermugisha1@gmail.com
-
-
-
-
-
-
-
-
-
-
-
Muraho neza mbanje kubashimira kubwinama nziza mutugira. N’agira ngo mufashe uburyo nakira inkovu yumukara iri kumatako gusa nta biheri mparwaye,kuko birambangamiye pe .murakoze
-
-
-
mwaramutse mbashimiye kunkuru nziza mutugezaho nonese umuntu ufite uruhu ruriho uduheri duto yakoresha iki ?
-
Wagerageza ubu buryo buri muri iyi link ukande hano uyisome http://agasaro.com/spip.php?article4510, ariko byanze wajya kwa muganga w’uruhu kuko hari ubwo tuba ari allergies uterwa n’amavuta, izuba, n’ibindi
-
-
Nange nfite ikbazo cyo kurwara ibiheri kumatama yombi ntibibe byinshi cyane ariko ntibinakire ugasanga hahoraho uduheri dukeya ariko tudakira nange mwanfasha nkuko mudahwema kubikora mwanfashiriza kuri 0785159036 kuri wats up & SMS Muarakoze
-
-
-
-
-
muraho mbashimiye uburyo musha abantu batandukanye bafite ibibazo nkabasaba gufasha abashaka ko ibitsina byabo byakwiyongera ubunini/uburebure kuko harabo biba bikabije kuba bitoya knd bigufi cyane hakaba nafite ikibazo cyo kurangiza vuba kndi bakazongera gushyukwa nyuma yiminsi ibiri nikibazo kububatse murakoze number 0788598183
-
Mwiriwe mfite ikibazo kibiheri natewe namavuta byanze gukira mbimaranye hafi umwaka nakora iki kugirango bijyende my is 0785481509 nawa WhatsApp niyo nkoresheho
-
-
-
-
-
-
-
-
-
-
-
-
-
-
Muraho neza ?mbanje kubashimira ku nama nziza muduhaye zuko twakwita ku ruhu rwo mu maso.nanjye natangiye kurwara ibiheri2011 kugeza nanubu ndacyabirwara kuburyo byanteye ninkovu nyinshi ku matama,imisaya no ku kananwa mu gahanga naho gake,nagerageje kwivuza ku ba dermatologue batandukanye bakanyandikira imiti(ibinini)amavuta ndetse nisabune arko byanze gukira nageze naho njya mu kinyarwanda bikagabanuka arko nyuma bikongera bikagaruka,nyuma nagerageje gukora za masque zimbuto zitandukanye arko bikaba ibyubusa sinzi niba hari ikindi mwandangira cyamfasha gukira ibyo biheri burundu ndetse ninkovu bintera ?kuko birambangamira cyane.murakoze cyane /numero0788328575

seg_langs: kin_Latn kin_Latn kin_Latn kin_Latn kin_Latn run_Latn kin_Latn kin_Latn kin_Latn mlt_Latn zho_Hant zho_Hans kin_Latn unk unk run_Latn run_Latn unk unk unk unk unk unk unk unk unk unk unk unk unk unk unk unk kin_Latn unk kin_Latn unk unk unk unk unk unk unk unk unk unk unk kin_Latn unk unk unk kin_Latn unk kin_Latn unk unk kin_Latn unk unk unk unk unk kin_Latn unk kin_Latn unk unk unk unk unk unk unk unk unk unk unk unk unk unk kin_Latn


text:
Iyi kompanyi yitwa DAD yamaze guhuriza hamwe abasobanuzi bo mu Rwanda bagera kuri 16, ejo kuwa kabili nibwo yatangiye kugenda mu turere dutandukanye mu rwego rwo kuganiriza abatanga ama filimi ku baturage (Disk Banners) ngo bumve ibitekerezo byabo n’icyo bakeneye kugira ngo babashe gukora neza kandi biteze imbere. Bahereye mu ntara y’I Burasirazuba mu karere ka Ngoma aho bajyanye n’abasobanuzi babiri; Locky na Yakuza.
Locky na Yakuza bari bari muri iyo nama ya DAD n'aba Disk Banners
Umwe mu bayobozi ba DAD, Libanje Gaetan yabwiye aba Disc Banners impamvu DAD yabayeho, “Mbere nta mategeko n’amabwiriza abagenga mwagiraga. DAD yaje kugira ngo ifatanye namwe kujya mubona ibihangano (filimi) zose mushaka kenshi kandi vuba. Dufite ibikorwa byinshi, bihagije ariko kuri ubu twahereye kuri filimi (Agasobanuye). Ibintu mukora birimo amafaranga menshi rwose ariko uburyo muyasaruramo ntago busobanutse. Mwibumbiye hamwe, twafatanya kandi mukagera kuri byinshi byiza, mugatera imbere n’igihugu kigatera imbere. Twe icyatuzanye aha ni ukumva ibyo mukeneye, tugakora iyo bwabaga tukabibagezaho uko bikwiye.”
Libanje Gaetan umwe mu bayobozi ba DAD asobanurira aba Disck Banners bimwe mubyo bazakorana
Aba ba Disk Banners bishimiye cyane ibyo iyi kompanyi ibazaniye ndetse banavugako iziye igihe kuko bamaze igihe kinini barabitswemo ubwoba n’ishyirahamwe ryitwa United rihora ribishyuza amafaranga bita ko ari ay’ikirenga. Aho buri cyumweru bishyura ibihumbi bitatu (3000 Rwf) bakabwirwako 2000 Rwf ari ay’indirimbo bacuruza naho 1000 Rwf ari aya filimi babaha. Gusa aba ba Disk Banners bo bavugako nta ndirimbo n’imwe babaha ahubwo bo bazishakira bitari bikwiye ko bazishyuzwa.
Aba Disk Banners bagaragaje impungenge ku yindi koperative ibishyuza buri cyumweru
Inyarwanda.com yifuje kumenya ibijyanye n’iyo koperative ya United n’abahanzi bamwe na bamwe niba kuri ayo mafaranga yishyuzwa ku bihangano byabo hari ayo babageneraho. Jay Polly yagize ati “United nta mafaranga bampa kuri ibyo bihangano bishyuza. Amasezerano twigeze kugirana yari ay’umwaka umwe nabwo twayagize kera mu mwaka w’2010 yararangiye.” Si we gusa na G Bruce twamubajije niba hari amafaranga ajya abona ya United agira ati “Nanjye iyo cooperative nyumva uko. Nta masezerano nigeze ngirana nabo rwose sinanabazi. Ahubwo se ni gute bishyuza amafaranga ku bihangano byacu ntituyagireho uburenganzira.”
Nyuma y’uko DAD ivuye mu karere ka Ngoma kuganira n’aba Disc Banners baho, yerekeje mu karere ka Rwamagana naho isanga ikibazo bafite kibakomereye ari icy’abo babishyuza amafaranga ya buri cyumweru kandi bemezako nta ndirimbo baba babahaye, ibyo bo bita ‘Gukubitirwa mu gafuka’.
Locky yasobanuye imwe mu mikorere ya DAD amara impungenge aba Disk Banners ko batazababurana filimi zo guha Abanyarwanda
Mu gushaka kumenya icyo iyo koperative, United ivuga kuri ibi umunyamakuru wa Inyarwanda.com yagerageje kuvugana n’umwe mu bayobozi ba United witwa Valens amubaza icyo kibazo ariko yanga kumusubiza. Nyuma ariko yabajije uwitwa Andrew amubwirako impamvu baca abo ba Disc Banners ayo mafaranga. “United ni Cooperative, ayo mafaranga duca aba Disc Banners ni umusanzu wa cooperative kuko abo bahanzi dufitanye amasezerano. Mbere y’uko abo bahanzi dusinyana amasezerano hari amafaranga twabaha nk’ikiguzi cy’amasezerano. Muzaze muyarebe yose arahari”
Aba Disk Banners bakaba basigaranye ikibazo cy’ukuntu bishyuzwa umusanzu wa koperative batabereye abanyamuryango. Nyuma y’intara y’I Burasirazuba, DAD ikaba ikomereje mu zindi ntara aho uyu munsi yerekeje mu ntara y’amajyepfo kumenyesha aba Disk Banners baho ibyo bakora bakemera gukorana nabo bagatangira imikoranire.
Aba Disk Banners bishimiye kubona Locky na Yakuza bamwe mu basobanuzi ba Filimi bakunda cyane